Konkurs za spomenik Djindjiću do kraja septembra\nUbistvo kod Golupca: Usmrtio druga hicem iz pištolja zbog žene, pa teško sebe ranio\nBeta 21. jula 2016. 19:25\nMedjunarodni konkurs za izradu spomenika Zoranu Djindjiću biće raspisan do kraja septembra, odlučio je danas Odbor za podizanje tog spomenika premijeru Srbije, ubijenom 2003. godine u Beogradu.\nKako se navodi u saopštenju, Odbor bi najkasnije do kraja februara iduće, 2017. godine, trebalo da odlući o izgledu budućeg spomenika.\nKonkurs će imati tri celine: pravno-istorijsku, umetničku i urbanističku, a članovi Komisije će do 1. septembra raditi na pripremi konkursa.\nOdluka o raspisivanju konkursa doneta je u Skupštini grada Beograda na konstitutivnoj sednici Odbora, na kojoj je predsedavao Dragan Simić, dekan Fakulteta političkih nauka u Beogradu.\nSednici je prisustvovalo deset članova Odbora, medju kojima su akademik Svetislav Arsić Basara, direktor Instituta za savremenu istoriju Momčilo Pavlović, novinar Ivan Radovanović, savetnica predsednika Srbije Jasmina Mitrović Marić, gradski menadžer Goran Vesić, gradski urbanista Milutin Folić i direktorka Zavoda za zaštitu spomenika kulture grada Beograda Nela Mićović.\nNa sednici je odlučeno da se, kada Odbor bude napravio uži izbor predloženih rešenja, uključi i javnost, tako što će se građani moći da glasaju za jedno od rešenja.\nSpomenik prmijeru ubijenom 12. marta 2003. godine podiže se na predlog premijera Aleksandra Vučića.\nGradski menadžer Goran Vesić izjavio je ranije da je odluka o podizanju spomenika ubijenom premijeru „civilizacijski iskorak“.\nPovodom najave predsednika Vlade Aleksandra Vučića da će podići spomenik Djindjiću u Beogradu 2018, na 15. godišnjicu ubistva, lider Demokratske stranke Bojan Pajtić je ocenio da Vučić i njegovi saradnici time žele da podignu svoju popularnost.\nIdeju Vučića podržala je supruga ubijenog premijera i lidera Demokratske stranke Ružica Djindjić.\nNUNS, ANEM i NDNV traže sastanak sa Zagorkom Dolovac zbog odbačenih prijava za napad…\nNedim Sejdinović: U ponedeljak sastanak s ministrom informisanja o Medijskoj…\nAdvokat iz Kuršumlije ima 73 godine radnog staža ali i dalje radi\nNaslovne strane za petak, 24. novembar 2017. godine\nU Srbiji danas pretežno sunčano, temperatura do 17 stepeni\nTrandafilova: Još nema optužnica protiv pripadnika OVK\nKuburović: Neprimeren zahtev da tužilac obrazlaže odluku o napadu na novinare\nNUNS, ANEM i NDNV traže sastanak sa Zagorkom Dolovac zbog…\nNedim Sejdinović: U ponedeljak sastanak s ministrom…\nAdvokat iz Kuršumlije ima 73 godine radnog staža ali i dalje…\nMajka na Dorćolu ostavila bebu u autu, „Parking servis“ je ODNEO i evo…\nĐoković kroz suze: Zbog nje sam plakao kao kiša (video)\nPita zumbul zumbulicu:\n- Hoćeš da vodimo ljubav?\nA zumbulica odgovari:\n- Ne mogu sad - imam fotosintezu!


Copenhagen - Istanbul Basaksehir\nGuliver/Getty images/Michael Dodge, Michael Dodge/Getty Images AsiaPac\nŠpanac ima rekordnih 12 titula u Parizu, ali ove godine biće mu daleko teže da dođe do trofeja, smatra Greg Rusedski i izdvaja i Novaka i Dominika Tima\nTeniska sezona biće nastavljena polovinom avgusta, nakon što je prekinuta sredinom marta zbog pandemije korona virusa.\nPočeće američkom turnejom, odnosno turnirom u Vašingtonu 12. avgusta, nakon čega će uslediti US Open.\nVeliko je pitanje da li će evropski igrač putovati u Njujork ove godine, zbog obaveznog karantina, slučajeva infekcije među igračima, specifičnih uslova održavanja i zarazi koja bukti u SAD, pa u ovom trenutku deluje prihvatljivije da će nastavak sezone dočekati na turnirima na svom kontinentu.\nIzvesno je da Rodžer Federer neće uopšte nastupati do kraja 2020, nakon što je izvršio hirurški zahvat na kolenu i sprema se za sledeću sezonu, Novak Đoković posle preležanog korona virusa u svoj kalendar kao prvi turnir uvrstio je Rolan Garos, a Rafael Nadal prvo će nastupati na mastersu u Madridu, koji prethodi grend slemu u Parizu 27. septembra.\nŠpanac, "kralj šljake", najuspešniji igrač u istoriji Rolan Garosa sa čak 12 titula, pokušaće i ove sezone da trijumfuje na pariskoj šljaci i tako stigne Rodžera Federera, rekordera sa 20 grend slem trofeja.\nU Parizu se oseća kao "svoj na svome", ali kada se igra u proleće, a veliko je pitanje kako će se prilagoditi na jesenje i sigurno hladnije uslove ove sezone, i to nakon duge pauze.\nGreg Rusedski, nekadašnji teniser, smatra da će Nadalu biti izuzetno teško ove godine.\n"Promena termina Rolan Garosa, kao i suspenzija teniske sezone umnogome menja stvari. Rafi više odgovara kada se igra brže, da loptica više odskače. Pre neku godinu sa Novakom Đokovićem igrao je do kasno i uslovi su postali drugačiji, igralo se sporije što njemu nikako nije odgovaralo, dok je njegovom rivalu to više ležalo. Mislim da bi ove sezone to mogla da bude Novakova prednost. A tu je i Dominik Tim, koji je već pokazao da se odlično snalazi na šljaci i preti da postane novi 'kralj' te podloge. Dakle Rafi će biti teže da osvoji titulu ove godine u Parizu", rekao je Rusedski.\nIpak, nekadašnji četvrti teniser sveta, napominje da je Nadal u Parizu uradio ono što nikada nije, i teško je poverovati da hoće...\n"Možda će uslovi ići na ruku nekim drugim igračima, ali ne možete tek tako isključiti momka koji je osvojio 12 titula na Rolan Garosu. Smešno je 'otpisati' ga", napomenuo je Rusedski.\nRolan Garos će se igrati u Parizu od 27. septembra do 11. oktobra.


Rusija ne širi oružje za masovno uništenje - 14.05.2018, Sputnik Srbija\nRusija ne širi oružje za masovno uništenje\nRuski predsednik Vladimir Putin uverio je šefa Međunarodne agencije za atomsku energiju Jukija Amana na sastanku u Sočiju da Rusija u potpunosti poštuje svoje... 14.05.2018, Sputnik Srbija\n12:13 14.05.2018 (Osveženo: 12:28 14.05.2018)\nRuski predsednik Vladimir Putin uverio je šefa Međunarodne agencije za atomsku energiju Jukija Amana na sastanku u Sočiju da Rusija u potpunosti poštuje svoje obaveze i da razvija atomsku energiju u strogom skladu sa ograničenjima o neširenju oružja za masovno uništenje.\n„Znate da je Rusija jedna od ključnih učesnika procesa razvoja atomske energetike. Mi u potpunosti realizujemo sve svoje obaveze i sve što Rusija radi u sferi razvoja atomske energetike strogo se uklapa u sva ograničenja, povezana sa neširenjem oružja za masovno uništenje“, rekao je Putin.\nRuski predsednik je istakao da mu je zadovoljstvo što može da naglasi da i Međunarodna agencije za atomsku energiju radi u strogom skladu sa svojom Poveljom i da je svojom objektivnošću i svojim profesionalizmom zaslužila duboko poštovanje u svetu.\nPortparol predsednika Rusije Dmitrij Peskov je izjavio da su Putin i Akman na sastanku razgovarali o iranskom nuklearnom sporazumu.\n„O Iranu — predsednik je potvrdio spremnost Rusije da nastavi da poštuje Zajednički sveobuhvatni akcioni plan, nezavisno od toga što su SAD izjavile da izlaze iz tog sporazuma“, rekao je stalni predstavnik Rusije pri Međunarodnoj agenciji za atomsku energiju Mihail Uljanov na kraju sastanka Putina i Amana.


Sreda, 4. Septembar 2013, Berlin Budite inspirisani! Gorenje će i ove godine na IFA sajmu, najvećem svetskom sajmu potrošačke elektronike, u Belinu, svim zainteresovanim posetiocima predstaviti najveće inovacije iz svog raznovrsnog asortimana.\nČetvrtak, 6. Jun 2013 Najbolji proizvod 2013, Gorenje IQook Nakon prestižne međunarodne nagrade Red Dot, genijalna Gorenje ploča za kuvanje, IQook, koja je potpuno promenila uobičajeni način kuvanja, dobila je još dva priznanja na svetskom nivou.\nPonedeljak, 3. Jun 2013, Beograd Top ploča iz Gorenja na Mikser festivalu Ove godine posetiocima Mikser festivala, najvećeg regionalnog festivala kreativnosti, predstavili smo najuzbudljiviju, najromantičniju, najljubazniju i najzdraviju ploču za kuvanje na planeti, IQook.\nSreda, 13. Mart 2013 Gorenje ostaje među najboljima u dizajnu Kompanija Gorenje, i ove godine, vratila se, punih ruku, sa prestižnog međunarodnog Red Dot takmičenja, osvojivši čak 5 nagrada za dizajn i inovaciju.\nUtorak, 15. Januar 2013 Gorenje na međunarodnom sajmu „LivingKitchen 2013“ Kao jedna od vodećih kompanija koja postavlja standarde u savremenom opremanju doma, Gorenje ove godine učestvuje na međunarodnom sajmu kuhinjskog nameštaja „LivingKitchen 2013" u Kelnu.


EP usvojio rezoluciju o međunarodnoj istrazi o ubistvu Khashoggija | TV1\nEP usvojio rezoluciju o međunarodnoj istrazi o ubistvu Khashoggija\nEvropski parlament usvojio je rezoluciju o pokretanju međunarodne istrage o ubistvu novinara Jamala Khashoggija i uvođenju sankcija saudijskim zvaničnicima čija se umiješanost u ubistvo dokaže.\nNa prijedlog sedam političkih grupa, Evropski parlament je na današnjoj sjednici usvojio rezoluciju kojom se osuđuje ubistvo novinara Khashoggija u zgradi saudijskog konzulata u Istanbulu i poziva na međunarodnu istragu, javlja agencija Anadolija.\nPrijedlog je usvojen sa 325 glasova za i jednim glasom protiv.\nU rezoluciji se navodi kako se ubistvo Khashoggija snažno osuđuje te se pozivaju saudijske vlasti da otkriju gdje se nalazi tijelo ubijenog.\nTakođer se navodi kako kidnapovanje i likvidacija bez suđenja predstavljaju zločin protiv čovječnosti.\nEP poziva na pokretanje nezavisne međunarodne istrage o Khashoggijevom ubistvu kako bi se odgovorni adekvatno kaznili.\nUsvojenom rezolucijom se poziva na nastavak istrage koju vodi zajednička tursko-saudijska grupa, a zvanični Rijad se poziva da potpuno sarađuje s turskim institucijama.\nParlament je pozvao da se spreme i sankcije za saudijske službenika i zvaničnike čija umiješanost u ubistvo se dokaže tokom istražnog postupka.\nIstičući da sankcije mogu biti u vidu zabrane viza i zamrzavanja imovine tih lica, Evropski parlament je naveo da se po otkrivanju svih detalja Saudijskoj Arabiji trebaju uvesti i sankcije zbog kršenja ljudskih prava.\nU usvojenom aktu se još napominje da se sankcije trebaju uvesti svima u lancu odgovornosti od izvršilaca do onih koji su planirali i naredili ubistvo.\nU rezoluciji se navodi i da takvo ubistvo nije moglo biti izvedeno bez znanja ili naredbe saudijskog prestolonasljednika Mohammeda bin Salmana.\nEvropski parlament je pozvao Evropsku komisiju da zauzme jedinstven stav o zabrani prodaje oružja Saudijskoj Arabiji koja će uključivati sve članice Evropske unije.\nParlament je izrazio zabrnutost da je i ubistvo Khashoggija jedan u nizu događaja zbog kojih su saudijske vlasti već godinama na meti kritika te je zvanični Rijad pozvan da napravi iskorake u pravcu poštivanja ljudskih prava.\nUpućen je i apel Vijeću Ujedinjenih nacija za ljudska prava da na sjednici 5. novembra u Ženevi raspravlja o stanju ljudskih prava u Saudijskoj Arabiji i revidira članstvo te zemlje u Vijeću.\nPrethodni članakRukometna reprezentacija BiH pobjedom u Minksu počela kvalifikacije za EP 2020.\nNaredni članakDEN HAAG: Tužilaštvo traži isključivanje Antonettija iz odlučivanja u slučaju Karadžić


24-09-2018 23:44 Svet Region\nFondacija Otvoreno društvo, čiji je osnivač milijarder DŽordž Soroš, saopštila je da je podnela tužbe Evropskom sudu za ljudska prava i mađarskom Ustavnom sudu.\nTužbe su podnete zbog nedavno usvojenih zakona u Mađarskoj, za koje smatra da su usmereni protiv civilnih organizacija koje rade sa izbeglicama i tražiocima azila, navodi se.\nZakoni nazvani "Stop Sorošu" usvojeni su u junu, a predviđaju zatvor do jedne godine za ljude koji pomažu tražiocima azila, dok je u mađarskoj skupštini u julu odobreno uvođenje 25 odsto poreza na finansijsku ili materijalnu pomoć grupama koje promovišu migraciju.\nU saopštenju Fondacije navodi se da takozvani zakoni "Stop Sorošu" krši "garancije slobode izražavanja i udruživanja" zagarantovane evropskom Konvencijom o ljudskim pravima, zbog čega moraju da se ukinu, prenosi portal Politiko.\n"Otvoreno društvo podnelo je tužbe pred Ustavnim sudom i Evropskim sudom za ljudska prava istog dana, pre nego što će da čeka odgovor mađarskih sudova, zbog aktuelne štete koju je to zakonodavstvo učinilo i zbog toga što su sudovi Mađarske postali sve cešći ne žele da izazivaju Vladu", navodi se u saopštenju.\nPredsednik Fondacije Patrik Gaspard smatra da će novo zakonodavstvo zaustaviti samo jednu stvar - demokratiju.\nOVDE pogledajte zašto se Tači sastaje sa Trampom, a Vučić ne.\nSoroš: Nisam zadovoljan Obamom jer je dao bankama pare i omogućio im da zarade, a trebalo je da ih nacionalizuje


Otišla na operaciju nosa, kada se probudila doživela šok života\nM. P. 11. decembra 2020. 17:47\nFoto: Johan Larsson - CC BY 2.0\nGospođa Zhao, imala je operaciju nosa u bolnici u Čengduu 1. septembra. Ovo joj je bio drugi takav postupak u poslednjih pet godina, ali prvi u kojem joj je nestao deo uha!\nKineskinja, identifikovana samo kao gospođa Zhao, je nedavno bila podvrgnuta postupku rinoplastike u bolnici u Čengduu, ostala je šokirana kada je videla da joj je uklonjen komad ušne hrskavice, kako kaže bez njenog pristanka.\nZhao je izjavila kineskim medijima da je operacija prošla u redu, da se oseća dobro, ali četiri dana kasnije pogledala se u ogledalo i primetila nešto čudno vezano za njeno desno uvo.\nTragus, mala, šiljasta hrskavica na unutrašnjoj strani unutrašnje strane uha, bila je hirurški uklonjena, ali je o tome niko nije obavestio. Nezadovoljna, suočila se sa bolničkim osobljem zbog svog otkrića, samo da bi joj rekli da je to uobičajena procedura i da je dala saglasnost potpisivanjem sporazuma u kojem se pominje da će se koristiti „hrskavica za rinoplastiku“.\nZhao je rekla da se konsultovala sa nekoliko stručnjaka za plastičnu hirurgiju, koji su svi potvrdili da se hrskavica iza uha obično koristi za postupke rinoplastike, jer ne utiče na izgled pacijenta.\nFederer šokirao navijače: Da li je ovo početak kraja?\nMeđutim, portparol bolnice Angel Ving rekao je da hrskavica sa zadnjeg dela ušne školjke može prouzrokovati atrofiju uha.\n31-godišnjakinja je tražila puni povrat novca, novčanu odštetu, kao i novu operaciju popravljanja njenog uha. Jer kako ona kaže sada joj je neugodno zbog izgleda njenog uha , da čak nije u stanju ni da koristi mini slušalice za uši , jer joj one sad stalno ispadaju na uhu gde fali komad hrskavice.


Radio Novi Grad - Za stambeni program u BiH i Srbiji 4,1 milion evra\nZa stambeni program u BiH i Srbiji 4,1 milion evra\n26 novembar 2019 20:25\nUpravni odbor Regionalnog stambenog programa danas je u Parizu odlučio da obezbijedi dodatni 4,1 milion evra za troškove realizacije ovog programa u BiH i Srbiji, saopšteno je iz Ministarstva za ljudska prava i izbjeglice u Savjetu ministara u tehničkom mandatu.\nU saopštenju se navodi da će, zahvaljujući 75 miliona evra vrijednim potprojektima, biti obezbijeđeno stambeno zbrinjavanje za 3.200 porodica, odnosno oko 10.000 najranjivijih izbjeglica, raseljenih lica i povratnika u BiH.\n- Kroz veoma zahtjevne i složene procedure do sada su izabrani svi korisnici pomoći među 27.000 zahtjeva, a zanemarljiv broj prigovora svjedoči da su izabrani oni kojima je pomoć najpotrebnija - ističe se u saopštenju.\nIz Ministarstva naglašavaju da je do sada izgrađeno skoro 1.200 stambenih jedinica, da je u toku gradnja dodatnih 600, te da su pripremljeni tenderi za projektovanje još više od 1.000 stambenih jedinica.\n- Zbog toga je od izuzetne važnosti današnja odluka Upravnog odbora da se rok za sprovođenje Regionalnog stambenog programa produži do kraja 2022. što će omogućiti završetak projekta i korištenje svih donatorskih sredstava - pojašnjava se u saopštenju.\nIz Ministarstva dodaju da je u saradnji sa partnerima iz CRS-a, putem projekata koje finansiraju vlade SAD, Švajcarske i drugih zemalja, obezbijeđena socio-ekonomska podrška za oko 700 porodica.\nU tom kontekstu, delegacija BiH na sastanku je prenijela stav ministra za ljudska prava i izbjeglice u Savjetu ministara u tehničkom mandatu Semihe Borovac da ključnu ulogu u ovom projektu imaju mjere održivog povratka, koje će omogućiti ostanak u novoizgrađenim domovima.\n- Za finansiranje stambenih projekata i podršku u sprovođenju programa, donatori Regionalnog stambenog programa do sada su izdvojili 287 miliona evra, od čega se 64,5 miliona evra odnosi na projekte u BiH - navode iz resornog ministarstva.\nEU je najveći donator sa učešćem od 234 miliona evra, slijede SAD sa 24 miliona, Njemačka, Norveška, Švajcarska, Italija, Danska, Turska, kao i nekoliko drugih zemalja, dok snažnu podršku programu daju UNHCR, OEBS i Razvojna banka Savjeta Evrope.


Banjaluka: Skupština grada o novom prijedlogu budžeta - BiH Vijesti\nNaslovnica BOSNA I HERCEGOVINA Banjaluka: Skupština grada o novom prijedlogu budžeta\nSkupština grada Banjaluka danas će na vanrednoj sjednici razmatrati prijedlog novog budžeta za ovu godinu u iznosu od 149,4 miliona KM.\nŠef kluba odbornika u Skupštini grada Banjaluka Dragoslav Topić očekuje da gradonačelnik Banjaluke Draško Stanivuković prihvati predložene amandmane skupštinske većine koji će biti sastavni dio budžeta, uz poruku da neće odustati od amandmana jer je to minimum uslova da bi podržali budžet.\n“U slučaju da gradonačelnik ne prihvati naše amandmane tražićemo od Skupštine izjašnjenje o amandmanima koji bi u tom slučaju postali sastavni dio prijedologa budžeta”, rekao je Topić novinarima u Banjaluci.\nTopić je naveo da nisu tačne tvrdnje Stanivukovića da je skupštinska većina predložene amandmane samo malo ublažila, već da su amandmani umanjeni za nekoliko miliona KM, u odnosu na prvobitni prijedlog budžeta.\nPredstavnici skupštinske većine u Banjaluci ranije su najavili da će uz dva amandmana podržati budžet grada, kojima je predviđen milion KM za pronatalitetnu politiku, te 2,7 miliona KM za jednokratnu pomoć zdravstvenim radnicima.\nPredsjednik Gradskog odbora SNSD-a Vlado Đajić rekao je ranije novinarima da se dva amandmana odnose na po 500 KM jednokratne pomoći za sve zdravstvene radnike i porodilje na području grada Banjaluka.\nVanredna sjednica Skupštine grada zakazana je za 14.00 sati.\nPrethodni članakVSTV razmatra godišnji izvještaj o radu ove institucije\nNaredni članakSarajevo: Bisera Turković se sastaje s Gordanom Grlićem Radmanom\nKatica o body kamerama za policajce: Osnovna svrha – istina\nMarinović: Sloboda nam dolazi rasterećena, mi znamo šta nam je raditi i nadam se da ćemo uspjeti\nSarajka tražila da se zbog korone porodi kod kuće, uputila tužbu...


PRIJEPOLJE VESTI: Pacijenti Doma zdravlja Prijepolje kupuju lekove jer nema recepata\nPacijenti Doma zdravlja Prijepolje kupuju lekove jer nema recepata\nU prijepoljskom Domu zdravlja nema recepata za izdavanje lekova, pa su pacijenti prinuđeni da kupuju medikamente uprkos tome što mogu da ih dobiju besplatno.\nDirektor prijepoljskog Doma zdravlja Hasib Hajdarević rekao je Tanjugu da je Zdravstveni centar Užice, pod čijom je ingerencijom, taj dom zdravlja, u blokadi pa ne mogu da sprovedu nikakvu nabavku.\nPacijent Cane Ružić, koji je polomio nogu pre dvadesetak dana, kaže da je jutros bio u toj zdravstvenoj ustanovi kako bi primio terapiju, a tamo su mu rekli da mora da ode u apoteku i da se tamo snabde neophodnim medikamentima.\n"Pored toga imam i problema sa srcem pa su mi, takođe, kazali da moram da kupim lekove. Izgubio sam posao pre dve decenije, jedva prehranjujem porodicu, sada još treba da kupujem tablete koje se inače ne plaćaju", požalio se on Tanjugu.\nPrema rečima Danijele Vasiljević iz užičkog Zdravstvenog centra zadužene za osnose sa javnošću, recepata nema dovoljno, ali se svakodnevno šalju domovima zdravlja koje ta ustanova pokriva.\nOna je precizirala da je Zdravstveni centar blokiran sa 18,6 miliona dinara i dodala da vlada još uvek nije otvorila namenski račun pomoću kojeg bi se sprovodile nabavke.\n"Obavili smo razgovore sa nadležnima iz Ministarstva zdravlja i očekujemo rešavanje ovog problema. Ići će se u pravcu deblokade računa", rekla je ona Tanjugu, ali nije mogla da precizira na koji način.\nОбјавио Prijepolje Vesti у 17:23


Okrugli sto - Bezbednost u letenju - Sportske vesti - Savremenisport.com\nNaslovna :: Sportske vesti ::\tOkrugli sto - Bezbednost u letenju\nVazduhoplovni savez Srbije organizuje okrugli sto na temu "Bezbednost u slobodnom i takmičarskom letenju na sportskim aerodromima i drugim letelištima" u sredu, 12. decembra 2012. godine u periodu od 11 do 16 časova, u prostorijama Saveza (Aeroklub, Uzun Mirkova 4, Beograd).\nOvaj okrugli sto organizuje se kao jedna od aktivnosti na projektu A3-NET, iz IPA Adriatic programa, koji se fokusira na razvoj malih sportskih aerodroma u regionu. Pored Vazduhoplovnog saveza Srbije, na projektu su aktivni i partneri iz Slovenije, Hrvatske, Crne Gore i Bosne i Hercegovine, koji će takođe prisustvovati ovom događaju.\nPored predstavnika vazduhoplovnih institucija iz regiona, predstavnika Direktorata civilnog vazduhoplovstva, Ministarstva infrastrukture i Kontrole leta, Sportskog saveza Srbije, ovom događaju prisustovavaće i predstavnici aeroklubova iz Srbije.\nŽeljko Ovuka, generalni sekretar Vazduhoplovnog saveza Srbije govoriće o problemima sa kojima se letači susreću u sportskom i rekreativnom letenju, a Nebojša Radisavljević ispred Kontrole letenja izlagaće na temu dosadašnjih iskustava i uočenih nedostataka u letenju sportsko turističke avijacije u vazdušnom prostoru Srbije. Direktorat civilnog vazduhoplovstva predstavljaće Marija Petrović i Trivo Jokanović koji će ovom prilikom govoriti o registraciji aerodroma i letališta u Srbiji, ali i o vazduhoplovnom obrazovanju i ponašanju. Roman Medved, predstavnik slovenačkog partnera, prezentovaće način na koji je sportski aerodrom Bovec integrisan u strategiju razvoja opštine Bovec.\nOkrugli sto osmišljen je kao prilika za susret i diskusiju pilota i ostalih letača, te klubova koji upravljaju aerodromima sa jedne strane i predstavnika nadležnih državnih institucija koje rade na regulisanju vazdušnog prostora, sa druge strane.\n+ Održan okrugli sto Vazduhoplovnog sa...


MILENKOVIĆ: Kapitalni projekti obeležili 2019. godinu u Vranju\nIzvor: OkRadio.rs, 28.Dec.2019, 11:42 (ažurirano 02.Apr.2020.)\nTokom prethodne tri godine grad Vranje je dobio 440 miliona dinara za pomoć u budžetu i 330 miliona dinara za investicije, što je nezabeleženo u njegovoj istoriji, smatra gradonačelnik Slobodan Milenković. - U 2019. godinu ušli smo sa potpuno završenim Hirurškim blokom, jednim od najznačajnijih projekata u prethodnih nekoliko decenija. Zahvaljujući sredstvima Evropske unije, Vlade Republike Srbije i lokalne samouprave, građani Vranja, Pčinjskog okruga, ali i Kosovskog Pomoravlja sada imaju savremeno opremljen kompleks koji će omogućiti bolju zdravstvenu zaštitu, a zaposlenima bolje uslove za rad. Počela je i izgradnja stanova za pripadnike službi bezbednosti, a Vranje je prva lokalna...\nPogledaj vesti o: Vranje, Evropska Unija, Autonomna pokrajina Kosovo i Metohija\nRTS: Umesto za doček, pojedini gradovi izdvajaju za ugroženu decu\nVeoma uspešna godina za Vranje i SNS\nIzvor: OkRadio.rs, 28.Dec.2019\nZahvaljujući podršci Republike i predsednika Srbije, protekla godina je bila uspešna za Vranje i Gradski odbor Srpske napredne stranke (SNS) ocenili su čelnici ove partije. I pored teškog početka godine, 2019. godina je završena uspešno za lokalnu samoupravu, ocenio je gradonačelnik Vranja...


Počinje suđenje za zločine u Bihaću – Nadlanu.com\nPočinje suđenje za zločine u Bihaću\nObjavljeno 26. juna 2013. / 09:09:54\nPred Odeljenjem Višeg suda za ratne zločine danas bi trebalo da počne suđenje bivšem pripadniku Vojske RS Đuri Tadiću zbog ubistva 18 civila u Bihaću 1992.\nPrema optužnici Tužilaštva za ratne zločine, Tadić je sa još sedam osoba došao do mesta Duljci kod Bihaća, gde su civili bošnjačke nacionalnosti brali šljive po radnoj obavezi i počeli da pucaju na njih.\nTada je teško povređena T.H, a tela ubijenih su stavljena na gomilu i zapaljena. Jedan broj civila uspeo je da se spasi tako što su pobegli u brda, preplivali Unu i izbegli u Hrvatsku, stoji u optužnici.\nTadiću se krivično delo stavlja na teret u saizvršilaštvu sa Zoranom Tadićem, Jovicom Tadićem, Zoranom Bergom i Željkom Babićem koji su 2012. godine, na osnovu Sporazuma o priznanju krivice, pravnosnažno osuđeni presudom Kantonalnog suda u Bihaću.\nSuđenje bi trebalo da počne u 11 sati u Ustaničkoj ulici.\nbiha?đura tadićratni zločiniviši sud za ratne zločine\nPoslanici o korupciji i pravosuđu\nDačić u Briselu sa Barozom\nProdužen pritvor Dreničkoj grupi\nSPO: "Oluja" zločin etničkog čišćenja\nVučić: Danas tužan dan za Srbiju


FIC želi e-menicu, izmene Zakona o deviznom poslovanju...\nFIC želi e-menicu, izmene Zakona o deviznom poslovanju…\nTanjug 11. oktobra 2019. 17:35\nBEOGRAD – Smanjenje birokratije, uvođenje e-menice, transparentnije donošenje zakona u oblasti poreza, izmene Zakona o deviznom poslovanju unapredili bi poslovni ambijent u Srbiji, mišljenja je Aleksandar Ljubić, izvršni direktor Saveta stranih investitora (FIC).\n„Srbija nastavlja stabilan, ali umeren napredak u unapređivanju poslovne klime. Mi se zalažemo za ukidanje nepotrebne birokratije i samim tim za olakšanje poslovanja za sve investitore, strane i domaće“, kaže Ljubić.\nSmanjenje administracije i uopšte proces digitalizacije je, smatra, od presudnog značaja pre svega za lakše poslovanje samih kompanija, a s druge strane za smanjenje nepotrebnih troškova.\n„Mnogo toga je urađeno na digitalizaciji, međutim postoji mali segment koji nije završen, kao što je, recimo, digitalna menica“, kaže Ljubić u intervjuu za Blic biznis i objašnjava da privrednik danas može iz svoje kancelarije elektronskim putem da završi sve, ali da i dalje mora da ide u banku da bi potpisao menicu.\n„Srbija ima sve instrumente da joj to više nije potrebno, i NBS ima evidenciju menica i sertifikovane digitalne potpise, ali uvek imamo taj jedan korak da završimo i napravimo savršen sistem. Nema razloga da papirna menica ne postane relikt“, naglašava on.\nKada je reč o stvarima kojima strani investitori nisu zadovoljni, Ljubić navodi da je ključno da se uspostavi dosledna primena zakona, pre svega u oblasti poreza, da se unapredi vladavina prava sa jednakim pravilima igre za sve investitore.\n„Potrebno je povećati transparentnost u donošenju poreskih zakona, uz obavezne javne rasprave. FIC predstavlja velike mulitnacionalne kompanije i jednostavno smatramo da je potrebno da se pre bilo koje izmene propisa, bez obzira da li su tehničke ili suštinske, obaveste velika poslovna udruženja“, navodi on.\nDodaje da ne žele da te informacije saznaju iz sredstava javnog informisanja, već da ih dobijaju od partnera u Vladi, kao i da učestvuju u donošenju tih propisa.\n„Naš odnos sa Vladom nije sprint, nije to od danas do sutra, već više maraton. Želimo stabilno okruženje, stabilnog partnera i to je ono na čemu ćemo insistirati u narednom periodu“, kaže Ljubić.\nNa pitanje koji je najveći izazovi za Vladu u ovoj godini, ponavlja da su mnoge stvari urađene, ali da je ono gde je, po njemu, najmanje učinjeno – Zakon o deviznom poslovanju.\n„Smatramo da taj zakon nije adekvatan situaciji u kojoj danas posluju velike banke i kompanije u Srbiji. Naš razgovor sa Vladom traje već skoro deceniju u vezi sa tim zakonom, a vrlo brzo ćemo predstaviti Vladi i NBS analizu koju smo uradili zajedno sa ostalim poslovnim udruženjima“.\nNovi Zakon o deviznom poslovanju bi, prema njegovim rečima, Srbiji omogućio novi rast i u ovom momentu je jako bitan kako bi Srbija uhvatila korak sa zapadnim zemljama.\nKao najbolji vladin potez ističe Zakon o strancima i zapošljavanju stranaca.\n„Smatramo da su to suštinski bitni zakoni s obzirom na to da je Srbija ne tako davno proglašena za lidera u privlačenju stranih investicija. U kompanijama koje su članice FIC-a radi dosta stranaca zbog čega nam je drago da je Vlada imala sluha za ove zakone. Odlično je što će sada na jednom mestu biti izdavane i radne i dozvole za boravak i što će stranci sada moći i u našim predstavništvima u inostranstvu da pokrenu taj postupak“, rekao je izvršni direktor FIC-a, Aleksandar LJubić.


16. januara u Srbiji se održava referendum o promeni Ustava, evo šta se menja - Topličke Vesti\n16. januara u Srbiji se održava referendum o promeni Ustava, evo šta se menja\nDrugi pišu23. novembra 2021.\nReferendum o promeni Ustava Srbije održaće se 16. januara. Izmene se odnose na način izbora javnih tužilaca i njihovih zamenika, kao i proces izbora sudija i predsednika sudova. Takođe, promeniće se sastav Visokog saveta sudstva, a Državno veće tužilaca menja naziv. Predloženim amanmanima se ukida trogodišnji probni mandat sudija i tužilaca, a predviđene su i promene u nadležnostima Narodne skupštine i odlučivanja u Skupštini.\nTakođe, izmenama je predviđeno i da je javno tužilaštvo „jedinstven i samostalan organ“ koji goni izvršioce krivičnih dela. Vrhovni javni tužilac odgovara za svoj rad Narodnoj skupštini, ali ne i za postupanje u nekom konkretnom predmetu. Iz novih rešenja izbačena je i Pravosudna akademija za obuku sudija i tužilaca, a izmenjen je delimično i sastav sudskog i tužilačkog saveta u odnosu na Nacrt iz 2018. godine.\n„Smatra se da rešenja Ustava, prema kojima Narodna skupština bira sudije na prvi mandatni period od tri godine i prema kojima u sastav Vrhovnog saveta sudstva ulaze ministar nadležan za poslove pravosuđa i predsednik skupštinskog odbora za pravosuđe, omogućuju uticaj izvršne i zakonodavne vlasti na sudove koji nije poželjan“, rekao je Milosavljević.\n„Razume se, takve promene koje bi išle u pravcu nezavisnosti sudova, jesu u interesu svih građana, uz stvaranje drugih pretpostavki za efikasan rad sudstva i posvećenost vladavini prava i ljudskim pravima“, navodi Milosavljević.


Fahrudin Radončić pušten iz pritvora\nSud Bosne i Hercegovine danas je doneo odluku da iz pritvora pusti lidera Saveza za bolju budućnost (SBB) Fahrudina Radončića, uz odredjene mere zabrane.\nSud BiH saopštio je da je odbijen predlog Tužilaštva BiH i da je doneto rešenje kojim je ukinut pritvor Radončiću uz mere zabrane napuštanja adrese boravišta, oduzimanje putnih isprava i zabranu napuštanja zemlje, zabranu sastajanja sa svedocima koji su već saslušani, kao i približavanje tim svedocima.\nRadončiću je zabranjeno i kontaktiranje i sastajanje s ostalim optuženim u tom krivičnom predmetu, kao i zabrana kontaktiranja sa svim predstavnicima štampanih i elektronskih medija u vezi s krivičnim postupkom koji se vodi protiv njega.\nIzrečene mere zabrane mogu trajati dok za tim postoji potreba, odnosno do drugačije odluke Suda BiH, koji će svaka dva meseca vršiti kontrolu opravdanosti izrečenih mera.\nU slučaju da optuženi prekrši izrečene mere zabrane, ponovo mu se može odrediti mera pritvora, saopštio je Sud BiH.\nSud BiH je pre dva dana potvrdio optužnicu protiv Radončića, Bakira Dautbašića, Zijada Hadžijahića i Bilsene Šahman, koji se terete za ometanje rada pravosudnih organa u slučaju protiv narko-bosa Nasera Keljmenija, kao i trgovinu uticajem.\nRadončić je po izlasku iz pritvora novinarima kratko rekao da se radi o “montiranom političkom procesu” protiv njega, ali i da koalicija sa SDA ostaje stabilna.


Alonso spreman da ide u boj za Španiju - LookerWeekly.com magazin\nAdidas je rekonstruisao udarac u grudi koji je Havi Alonso primio od Najdžela de Jonga u finalu Svetskog prvenstva 2010. Havi Alonso je spreman da ponovo rizikuje svoje telo za svoju zemlju, pripremajući se za revanš sa Holandijom na ovogodišnjem FIFA Svetskom prvenstvu.\nUoči utakmica po grupama, na stadionu Fonte Nova, adidas je rekonstruisao čuveni šut u grudi koji je Alonsu zadao Najdžel de Jong na finalu FIFA Svetskog prvenstva 2010.\nFotografija, snimljena da pokaže granice do kojih su igrači spremni da idu kako bi uspeli u Brazilu, predstavlja deo adidasove kampanje „sve ili ništa“ za FIFA Svetsko prvenstvo.\nKomentarišući sliku, Alonso je rekao: „Možda me je i bolelo kada sam primio udarac u grudi, ali taj bol je nestao kada sam slavio osvajanje trofeja za Španiju. Svetsko prvenstvo nije vreme za razmišljanje o takvim stvarima. Bol je privremen, pobeda je zauvek.“\nAdidasova kampanja „sve ili ništa“ izaziva najbolje fudbalere na svetu da iskoriste šansu na Svetskom kupu. To je provokativna i smela kampanja koja naglašava želju i odlučnost igrača spremnih da rizikuju svoja tela za svoju zemlju.\nTom Ramsden, zadužen za marketing globalnog fudbala brenda adidas, rekao je: „Ovo je bio istorijski trenutak na prethodnom Svetskom prvenstvu u Južnoj Africi koji mnogi navijači pamte. Za nas on savršeno pokazuje šta je sve potrebno ako idete na sve ili ništa i na kakvu patnju i žrtvovanje su igrači spremni da bi osvojili Svetsko prvenstvo.“


NSinfo: Dogovoreno: Krajem nedelje otvaranje Žeželjevog mosta za drumski saobraćaj\nDogovoreno: Krajem nedelje otvaranje Žeželjevog mosta za drumski saobraćaj\nPredsednik Republike Srbije Aleksandar Vučić primio je danas\nšefa Delegacije Evropske unije, ambasadora Sema Fabricija.\nPredsednik Vučić i ambasador Fabrici su najavili da će krajem ove nedelje Žeželjev most u Novom Sadu biti otvoren za drumski saobraćaj, u prisustvu komesara za pregovore o proširenju i susedsku politiku Johanesa Hana.\nAmbasador Fabrici je istakao da je EU uložila više od 30 miliona evra u izgradnju mosta i pristupnih saobraćajnica, jer ovaj most služi boljoj povezanosti u regionu i doprinosi daljem snaženju ekonomije i unapređenju poslovanja u Srbiji.\nPredsednik Vučić je izrazio zahvalnost Evropskoj uniji za veliku pomoć u obnovi Žeželjevog mosta, ali i za sve donacije koje pomažu jačanju srpskog društva, a posebno ekonomije.\nDvojica sagovornika su razgovarali i o napretku procesa pristupanja Srbije Evropskoj uniji, kao i o stanju dijaloga Beograda i Prištine.\nPredsednik Vučić je istakao da proces pristupanja EU predstavlja ulaganje u mir, stabilnost i sveobuhvatni napredak Srbije i celog regiona. „Srbija je spremna da sa EU radi na sprovođenju svih obaveza u pregovaračkom procesu, posebno onih iz poglavlja 23 i 24”, rekao je predsednik Vučić i izrazio nadu da će dinamika otvaranja pregovaračkih poglavlja u narednom periodu adekvatno pratiti rezultate reformi koje Srbija kontinuirano sprovodi, poput reforme pravosuđa i izrade medijske strategije.\nUoči sledećeg sastanka na visokom nivou u okviru dijaloga Beograda i Prištine, zakazanog za 7. septembar u Briselu, predsednik Vučić je izrazio spremnost da, uz posredovanje Evropske unije, nastavi rad na pronalaženju kompromisnog rešenja, koji bi omogućio trajan mir i stabilnost u regionu.\nizvor: Tanjug, agencije, foto, video: Feri K. - Aerodron YouTube\n... ap vojvodina, most, Novi Sad, video, žeželjev most


Prehranbena industrija › Made-in-Germany.rs\nNemačka je u prošloj godini proizvela najviše čokolade u odnosu na sve ostale zemlje članice Evropske unije, čak 1.3 miliona tona ovog slatkiša, što je trećina ukupno proizvedene količline, pokazuje istraživanje Eurostata. Na drugom mestu po proizvodnji čokolade u EU našla se Italija sa sedam posto udela\nZrenjaninska kompanija „Petkus Balkan“, deo sistema nemačke kompanije „Petkus“, uspešno je započela novi ciklus realizacije obimnih inženjerskih projekata u Kataru, Bugarskoj, Rusiji, Ukrajini… – Ozbiljan projekat realizujemo u Kataru, sa tehničkim rešenjima koja na našim prostorima nisu uobičajena praksa. U pitanju su ogromni kapaciteti trakastih transportera i\nU Kelnu se upravo završio najveći Međunarodni sajam slatkiša „ISM“, na kojem je oko 1660 izlagača iz 73 zemlje prikazalo najnovije trendove u ovoj grani kulinarstva. Pored klasičnih čokoladnih „štanglica” i gumenih medvedića, posetioce sajma dočekale su i reznovrsne veganske poslastice, kao i slatkiši namenjeni alergičnima. Ovogodišnji\nNemačka mesna industrija „Tenis“ (Tonnies Invest Beograd) dobiće poljoprivredno zemljište u Zrenjaninu na 30 godina korišćenja, ali će u posed ući tek 2019. godine, jer je pomerila rokove za započinjanje radova. Od ukupno 15 investitora koji su konkurisali za zakup državnog poljoprivrednog zemljišta u Zrenjaninu, pored Tenisa,\nOd MiG na 13/09/2017 / Prehranbena industrija, Trgovina / Ostavite komentar\nPakovanje butera od 250 grama u trgovinskom lancu „Aldi“ u Nemačkoj poskupelo je sa 1,29 na 1,99 eura, što je najviša cena ovog artikla u Nemačkoj od uvođenja eura 2002. godine. Međutim, i ovako visoka cena butera u Nemačkoj i dalje je znatno niža od cene sličnog


PORTAL KRUG - SUBVENCIJAMA PROTIV NEZAPOSLENOSTI\nSUBVENCIJAMA PROTIV NEZAPOSLENOSTI\nPrevious Article BESPLATNA EDUKACIJA ZA NEZAPOSLENE\nNext Article KADA ZDRAVLJE POKUCA NA VRATA\nU zgradi Gradske uprave u Kraljevu danas je organizovana dodela ugovora za program stručne prakse (22) i subvencije za samozapošljavanje (64), koje je ove godine iskoristio veći broj nezaposlenih iz kategorije teže zapošljivih osoba\nKraljevčanka Tamara Radić je odlučila da u svet preduzetništva uđe posle saradnje sa domaćim dizajnerima, jer se trudila, izgarala i, na kraju, shvatila da u tom poslu svako misli samo na sebe, a da ona nije pokrivena ni plaćenim porezima i doprinosima.\n- U februaru ove godine sam presekla i odlučila da pokrenem sopstveni biznis i sada proizvodi ručno rađene haljine od čipke, svile, tafta, po želji kupaca, a imam i svoje sezonske kolekcije – zadovoljna je Tamara.\nOna je samo jedna od 64 onih koji su danas dobili ugovore za subvenciju za samozapošljavanje u Kraljevu, koja iznosi 180.000 dinara, a 22 je dobilo ugovore za stručnu praksu.\nZa rešavanje problema nezaposlenosti, Nacionalna služba za zapošljavanje izdvojila je ove godine u Kraljevu 75 miliona dinara, što je omogućilo da se, ili u programe obrazovanja i obuka, ili u programe zapošljavanja uključi više od 500 lica, rekao je danas u Kraljevu direktor Nacionalne službe za zapošljavanje na nivou Srbije – Zoran Martinović, koji je prisustvovao dodeli ugovora.\nOn tvrdi da je u Srbiji i Kraljevu, kroz različite programe, smanjen broj nezaposlenih i da je broj od oko 628.000 nezaposlenih u Srbiji – najmanji broj u poslednjih 25 godina. Sa 12 miliona dinara iz gradskog budžeta ovim programima se pridružila i lokalna samourava, zahvaljujući čemu su danas dodeljena 64 ugovora za samozapošljavanje i 22 za program stručne prakse.\nOve godine, kako je rekao, programima zapošljavanja treba da bude obuhvaćeno blizu 25.000 lica sa evidencije NSZ. Prednost su za ostvarivanje prava na subvenciju, imali mlađi od 30 godina (ima ih na evidenciji oko 22 odsto) i stariji od 50 (kojih ima više od 30 odsto na evidenciji NSZ), nekvalifikovani, polukvalifikovani, osobe sa invaliditetom.\n- Najbitnije je da je veliki broj ljudi odlučio da samostalno krene u posao, da ima inicijative među ljudima i da su to oni koji ne očekuju posao u javnim službama, preduzećima i ustanovama, već da samostalno žele da započnu posao od kog mogu da žive – poručio je gradonačelnik Kraljeva Predrag Terzić, izrazivši nadu da će vedina njih uspeti da održi započete biznise, da ih razvije i da zaposle neke druge, mlade ljude.\nTerzić kaže da je u Kraljevu smanjen broj nezaposlenih za devet procenata i da je u pitanju proširenje kapaciteta postojećih proizvodnih pogona u Kraljevu.\n- U narednom periodu očekujem i otvaranje novih proizvodnih pogona, što je i suština posla u oblasti privrede, jer proizvodna mesta pokreću i grad, i državu – istakao je Terzić.\nPrema rečima Snežane Prelić, direktorke kraljevačke filijale NSZ, na njihovoj evidenciji se nalazi 17.127 lica (zajedno Kraljevo, Raška i Vrnjačka Banja). Na evidenciji NSZ u Kraljevu nalazi se 11.375 osoba, a među njima su najbrojniji oni sa trećim i četvrtim stepenom stručne spreme i niskokvalifikovani.\n- Pokušavamo da iz godine u godinu, ulaganjem u kvalitet ljudskih resursa, povećavamo mogućnosti za njihovo zapošljavanje. To činimo kroz informativne, edukativne seminare i obuke koje NSZ organizuje, a zainteresovanost za sve te programe, sve je veća – istakla je Prelić.\nKraljevo Serbia Partly Cloudy (day), 19 °C\nSunrise: 4:56 am | Sunset: 8:23 pm\n44% 1.8 m/s 33.119 bar\nNED Low: 10 °C High: 20 °C\nPON Low: 8 °C High: 22 °C\nUTO Low: 13 °C High: 18 °C\nSRE Low: 14 °C High: 17 °C\nČET Low: 13 °C High: 20 °C\nPET Low: 13 °C High: 21 °C\nSUB Low: 14 °C High: 22 °C\nNED Low: 16 °C High: 25 °C\nUTO Low: 17 °C High: 27 °C


Vazduh zagađen u Podgorici, Pljevljima… – CG Live\nVazduh zagađen u Podgorici, Pljevljima…\nadmin 21/12/2020 2 min read\nTokom novembra registrovana su prekoračenja srednje dnevne koncentracije PM10 čestica u Pljevljima 23 dana, Podgorici (Zabjelo) 21 dan, Podgorici (Blok V) 20 dana, u Nikšiću 22 dana i Bijelom Polju 24 dana, navodi se u izvještaju Agencije za zaštitu prirode i životne sredine (EPA), pišu Dnevne novine.\nGusta magla prekrila Pljevlja (Foto: TVCG)\n“Izmjerene su i veoma visoke koncentracije PM2,5 čestica, za koje je propisana granična vrijednost na godišnjem nivou. U gradovima u kojima su registrovana prekoračenja srednjih dnevnih koncentracija PM10 čestica, prosječna koncentracija PM2,5 čestica tokom novembra kretala se od 49 |ig/m3 na mjernom mjestu u Bloku V u Podgorici do 72 |ig/m3 na mjernom mjestu u Pljevljima. Granična vrijednost za srednju godišnju koncentraciju PM2,5 čestica iznosi 20 |ig/m3”, ističe se u izvještaju.\nNa lošiji kvalitet vazduha u Pljevljima, kako je pojašnjeno, značajno su uticala prekoračenja srednjih satnih i srednjih dnevnih koncentracija sumpor(IV)oksida SO2 (28 sati sa prekoračenjima tokom novembra, tokom jedne kalendarske godine ne smije biti prekoračena preko 24 puta srednja satna koncentracija od 350^/m3), kao i prekoračenja srednje dnevne granične vrijednosti koja iznosi 125 ng/m3, kojih je bilo tokom šest dana novembra.\n“Hemijskom analizom PM10 čestica utvrđeno je povećano prisustvo benzo(a) pirena u uzorcima iz Pljevalja, Nikšića, Bijelog Polja i Podgorice”, napominje se u izvještaju.\nKvalitet vazduha u Južnoj zoni u kojoj se mjerna mjesta nalaze u Baru i Kotoru je bio zadovoljavajući po osnovu svih mjerenih parametara.\nTags: pljevlja PM10 čestice podgorica\nPrevious Žene u Crnoj Gori diskriminisane u svim sferama života\nNext Mladi talenti prijavili preko 180 radova


Region Autor:Vijesti13. jun. 202118:435 komentara\nNi nakon pet i po meseci Ministarstvo pravde Srbije nije odgovorilo crnogorskim kolegama da li će isporučiti odbeglog i pravosnažno osuđenog bivšeg visokog funkcionera Demokratske partije socijalista Svetozara Marovića.\nTo je Vijestima potvrdio ministar pravde, ljudskih i manjinskih prava Vladimir Leposavić.\nMinistar pravde Crne Gore: Obaveza je Srbije da izruči Marovića\nAbazović: Izručenje Marovića poboljšalo bi odnose dve zemlje\n30. dec. 2020 12\nVlada Crne Gore je krajem 2020. obnovila molbu Srbiji za izručenje Marovića. Pre te molbe, prethodna Vlada Duška Markovića uputila je dve urgencije.\n„Od onog poziva, koji je treći po redu, mi nemamo novosti. Naravno da je to pitanje za koje je zainteresovana javnost. Mislim da je potrebno da se taj slučaj reši na jednom političkom, višem nivou, između samih šefova država, šefova vlada. Ministarstvo još čeka odgovor Ministarstva pravde Republike Srbije i čim taj odgovor bude na našem stolu u neko skorije vreme, mi ćemo ga podeliti sa javnošću”, kazao je Leposavić.\nMarović se više od četiri i po godine nalazi u Beogradu, gde se, prema rečima njegovih pravnih zastupnika, leči.\nNekada drugi čovek tada vladajućeg DPS uhapšen je u decembru 2015. godine, zbog sumnje da rukovodio organizovanom kriminalnom grupom koja je oštetila kasu Opštine Budva za više desetina miliona evra. Lisice na ruke stavljene su mu po nalogu Specijalnog državnog tužilaštva. Marović je napustio spuški zatvor u maju 2016. godine, nakon što je priznao krivicu i zaključio sporazum, koji je potom verifikovao Viši sud.\nNakon toga, nesmetano je prešao granicu i otišao u Beograd, gde mu se “gubi svaki trag”, pa je Crna Gora 2017. raspisala poternicu.\nMarović je, na osnovu sporazuma koji je sklopio sa Specijalnim tužilaštvom, osuđen na tri godine i devet meseci zatvora. Iako se nagodio da u državni budžet uplati milion evra, a 100.000 donira u humanitarne svrhe, on to nikada nije učinio, pa mu je zatvorska kazna povećana za godinu. Zastara te jednogodišnje kazne nastupa već ovog meseca, a kazna od tri godine i devet meseci u oktobru 2026. godine.\nPredsednik Srbije Aleksandar Vučić nedavno je izjavio da je izručenje Marovića komplikovano.\nPotpredsednik Vlade Crne Gore Dritan Abazović kazao je nedavno da nikada nisu dobili konkretan odgovor na pitanje zašto Srbija odbija da izruči Marovića.\nCrna GoraizručenjeSrbijaSvetozar MarovićVladimir Leposavić


Nova pravila: Ako spadate u ovu grupu, nema putovanja dok ne prođe pandemija koronavirusa!\nRazni faktori utiču na težinu kliničke slike osoba zaraženih Covid-19 bolešću, ali Evropski centar za prevenciju i kontrolu bolesti klasifikuje sve starije od 70 godina i one koje imaju hronične bolesti\nRazni faktori utiču na težinu kliničke slike osoba zaraženih Covid-19 bolešću, ali Evropski centar za prevenciju i kontrolu bolesti klasifikuje sve starije od 70 godina i one koje imaju hronične bolesti, uključujući hipertenziju, dijabetes, srčane bolesti i rak u grupu najranjivijih, navodi se u saopćenju.\nNapominje se da su “muškarci u ovim grupama izloženi većem riziku od žena”. Primjedbe ECDC-a su uslijedile kada su predstavnici turizma pritiskali zemlje Europske unije da ublaže zabrane putovanja uvedene za borbu protiv virusa. Fric Jousen, generalni direktor TUI kompanije, kazao je “da u Njemačkoj i Europi, putovanja i odmori imaju veliki značaj za ljude”.\nRekao je da bi trebalo dozvoliti otvaranje onim zemljama koje su “dobro napredovale“ u borbi protiv virusa i žele da se turisti vrate, uključujući Grčku, Cipar, Portugal, Austriju, Balearska ostrva i Bugarsku.


Vlada FBiH daje garanciju Kinezima za kreditiranje izgradnje TE “Banovići” - M-Kvadrat\nNaslovnica Home Vlada FBiH daje garanciju Kinezima za kreditiranje izgradnje TE "Banovići"\nVlada FBiH je prihvatila informaciju o aktivnostima na realizaciji projekta izgradnje TE “Banovići” Bloka 1-350 MW, koju je pripremio RMU “Banovići”.\nVlada FBiH je dala saglasnost na prijedlog teksta Pisma podrške koje, u ime Vijeća ministara BiH, treba uputiti Industrial and Comercial Bank of China (ICBC) i China Export&Credit Insurance Corporation – SINOSURE, saopćeno je iz Vlade.\nFederalno ministarstvo finansija je zaduženo, da u ime Vlade Federacije, pripremi Pismo namjere, u kojem će nedvojbeno istaći namjeru Vlade za izdavanje garancije na ukupan iznos zaduženja za Projekat izgradnje Termoelektrane “Banovići”, Blok 1 – 350 MW, kada za to budu stečeni svi neophodni uslovi. Pismo će dalje uputiti Industrial and Comercial Bank of China (ICBC), China Export & Credit Insurance Corporation – SINOSURE i drugim finansijskim institucijama s kojima RMU “Banovići” uđe u razgovore s ciljem zatvaranja konstrukcije finansiranja.\nFederalni premijer će, u ime Vlade Federacije, Vijeću ministara BiH proslijedit Pismo podrške koje, u ime Vijeća ministara BiH, treba uputiti Industrial and Comercial Bank of China (ICBC) i China Export & Credit Insurance Corporation – SINOSURE, navodi se u saopćenju Vlade FBiH.


Šef UNICEF-a primio Astra Zeneka vakcinu | Aktuelno\nVakcinišemo se da bi naša djeca mogla da nastave da idu u školu i da bi se ekonomija oporavila, što će dovesti do porasta zaposlenosti i prihoda, rekao je Santander\nŠef predstavništva UNICEF-a u Crnoj Gori Huan Santander primio je danas drugu dozu Astra Zeneka vakcine nakon što je u aprilu primio prvu, saopšteno je iz te organizacije.\nIz UNICEF-a ističu da je AstraZeneka vakcina uspješno prošla kroz rigorozne procedure kontrole Svjetske zdravstvene organizacije, Evropske agencije za ljekove i medicinska sredstva i Regulatorne agencije za ljekove i medicinska sredstva Ujedinjenog Kraljevstva. Naglašavaju da je preko 17 miliona ljudi do sada je primilo ovu vakcinu u EU i Velikoj Britaniji.\n“48.000 doza vakcine Astra Zeneka do sada je stiglo u Crnu Goru, zahvaljujući nabavci koju je sprovelo Ministarstvo zdravlja u okviru COVAX mehanizma, globalnog partnerstva sa ciljem da se svima omogući jednak pristup vakcinama protiv COVID-a-19. Vode ga GAVI – globalni savez za vakcine, SZO i CEPI, dok je UNICEF zadužen za transport vakcina širom svijeta. UNICEF je inače najveći distributer vakcina na svijetu i svake godine vrši isporuku više od dvije milijarde doza vakcina za potrebe rutinske imunizacije širom planete”, zaključuju u saopštenju.


Dačić i Bin Zajed dogovorili ukidanje viza za građane Srbije\nTanjug 20. septembra 2018. 18:35\nABU DABI – Prvi potpredsednik Vlade i ministar spoljnih poslova Ivica Dačić i ministar inostranih poslova i međunarodne saradnje UAE šeik Abdulah bin Zajed\ndogovorili su danas ukidanje viza građanima Srbije koji putuju u tu zemlju.\tDačić i njegov domaćin konstatovali su visok nivo bilateralnih odnosa i saradnje i dogovorili njihovo dalje jačanje i unapređivanje.\nMinistar Dačić, koji boravi u poseti Ujedinjenim arapskim emiratima, istakao je zadovoljstvo nivoom ostvarenih kontakata na visokom i najvišem nivou, kao i usponom koji beležimo u međusobnoj ekonomskoj saradnji.\nPotvrdio je spremnost Srbije za dalje jačanje i proširenje svestrane saradnje na svim poljima.\nSagovornici su istakli da su zadovoljni i činjenicom da je u prethodnom periodu potpisan veći broj važnih bilateralnih sporazuma iz mnogih oblasti.\nDvojica ministara razgovarala su o održavanju prve sednice Mešovitog komiteta za saradnju između Srbije i Emirata koja treba da bude održana sredinom novembra u Beogradu.\nMinistar Abdulah bin Zajed naglasio je da poseta šefa srpske diplomatije predstavlja potvrdu prijateljskih i partnerskih odnosa dve države i ponovio spremnost njegove zemlje da sa Srbijom gradi izuzetne bilateralne odnose.


13. Jun 2000 15:20 (GMT+01:00)\nPočinje isporuka pomoći SAD kosovskom sudstvu\nPravosuđe se vraća u život?\nPRIŠTINA (Beta) - SAD će u sredu početi da dostavljaju predviđenu pomoć u opremi za pravosudni sistem na Kosovu u vrednosti od dva i po miliona dolara, navodi se u saopštenju Kancelarije SAD u Prištini.\nSudu u Lipljanu biće dostavljeni kompjuteri, printeri, faks mašine, fotokopir mašine, telefoni, pisaće mašine, jedno vozilo i druga oprema, navodi se u saopštenju i podvlači da je ta oprema hitno potrebna za "oživljavanje pravosudnog sistema na Kosovu".\nKancelarija napominje da će u roku od mesec dana svi sudovi i tužilaštva na Kosovu dobiti sličnu opremu. U saopštenju se dodaje da će početkom jula američki stručnjaci početi da ugrađuju generatore u svim sudnicama na Kosovu, koje su obezbedili SAD, UNMIK i OEBS, kao i da će početi program osposobljavanja osoblja za njihovu upotrebu.


Šabić o izveštaju EK\nVesti Autor:Beta13. okt. 202011:49 > 11:52\n„Posebno je neprihvatljiva lakoća sa kojom se krše prava građana a da pritom pitanja koja se tim povodom neizbežno otvaraju vlast ili ignoriše ili za njih nudi očito neodrživa ‘objašnjenja'“, rekao je danas Šabić agenciji Beta, nevodeći nekoliko primera za tu ocenu.\n„Ni mesecima nakon što je Uprava za sprečavanje pranja novca i finansiranja terorizma zatražila sve podatke o stanju i transakcijama na računima velikog broja novinara i predstavnika civilnog sektora, inače čestih kritičara rada Vlade, nema ni objašnjenja ni odgovornosti za taj pravno skandalozan postupak. Od vlasti se moglo čuti samo da se radi o ‘normalnoj aktivnosti, uobičajenoj proveri“, dodao je on.\nŠabić je naveo da Zakon ne zna za takve „uobičajene“ provere i da „za zahteve ovakvog obima izričito zahteva postojanje ‘osnova sumnje’ da se radi o pranju novca i finansiranju terorizma“.\n„Sama ideja da takvi osnovi sumnje zaista postoje u slučaju ovakvog i ovolikog kruga subjekata je apsurdna. Slučaj upozorava da je lako moguće, čak verovatno, da politička vlast kad god poželi, iz njoj poznatih a mimo zakonskih razloga, preko uprave, ostvaruje nezakonit uvid u račune građana“, dodao je.\n„Javnosti se uporno uskraćuju informacije o sistemu video nadzora „Bezbedan grad“ a sa instaliranjem sistema se, uprkos upozorenjima struke nadležnog i Poverenika da nema nužnih zakonskih pretpostavki, nastavlja u obimu koji višestruko prevazilazi prvobitno najavljeni“, rekao je Šabić.\n„Nekontrolisan video nadzor predstavlja rizik po pravo građana na privatnost uvek, pogotovo u zemllji u kojoj je vlast demonstrirala spremnost da rezultatima video nadzora manipuliše, a tzv. inteligentni video nadzor lako može biti zloupotrebljen za praćenje oponenata režima, političkih protivnika i za slične, nedopuštene svrhe“, dodao je on.\nŠabić je rekao da je „javnost potpuno uskraćena i za informacije o uspostavljanju i radu Nacionalnog registra DNK. Početkom 2018. uprkos protivljenju struke i Poverenika usvojen je zakon krajnje problematičan sa stanovišta i međunarodnih standarda i našeg Ustava i ustanovljen Registar DNK“.\n„Registar nije poveren nekoj nezavisnoj instituciji ili npr. medicinskom fakultetu već MUP-u koji sam sebe „kontroliše“.\nMUP je preuzeo ogroman broj DNK uzoraka od svih laboratorija u zemlji, rokovi za pripremu primene zakona i donošenje podzakonskih akata davno su istekli, ali javnost o ovom, sa stanovišta mogućih zlouptreba izuzetno delikatnom pitanju, ne zna praktično ništa“, naveo je.\nŠabić je kao „neprihvatljivo zataškavanje“ okarakterisao i činjenicu da je od nasilja na demonstracijama ispred Skupštine Srbije prošlo dosta vremena a da još nema informacija o tome da li je i šta preduzeto tim povodom.\n„Nedavno je jasnost čula ocenu glavne javne tužiteljke da su u sukobu policije i demonstranata prilikom protesta građana silu upotrebili demonstranti a da je policija samo reagovala po zakonu. Ne dovodeći, naravno, u pitanje pravo policije da kad je nužno, u skladu sa zakonom, primenjuje silu, nemoguće je bilo ne primetiti brojne slučajeve teškog prekoračenja ovlašćenja i neshvatljive brutalnosti“, ocenio je on.\nEvropska komisijaizveštaj EKIzveštaj o napretkuRodoljub Šabić


Kriza u Rumuniji se produbljuje — male šanse za pad vlade - 06.02.2017, Sputnik Srbija\nProtesti koji su zahvatili čitavu Rumuniju nisu iznedrili niti jednog političkog lidera, pa se mnogi pitaju da li iza njih neko stoji i ko ih usmerava. 06.02.2017, Sputnik Srbija\nanalize i mišljenja, rumunija\n18:50 06.02.2017 (Osveženo: 19:29 06.02.2017)\n© REUTERS / Inquam Photos/Octav GaneaDemonstracije u Bukureštu, Demonstracije u Bukureštu, 29. januara, Rumunija\nProtesti koji su zahvatili čitavu Rumuniju nisu iznedrili niti jednog političkog lidera, pa se mnogi pitaju da li iza njih neko stoji i ko ih usmerava.\nIako je rumunska vlada ukinula spornu uredbu kojom se dekriminalizuju mnogi slučajevi korupcije, protesti u toj zemlji ne jenjavaju, a građani traže ostavku vlade. Rumunski ministar pravde Florijan Jordake izjavio je da će tokom dana objaviti detalje novog nacrta krivičnog zakona, a rumunski mediji navode i da će saopštiti odluku o mogućoj ostavci.\nZa razliku od svog ministra, koji o ostavci razmišlja, premijer Rumunije Sorin Grindeanu poručio je u nedelju da neće podneti ostavku kako bi „udovoljio ulici“, a na protestima širom zemlje okupilo se oko pola miliona ljudi. Spekuliše se i da proteste finansira milijarder Soroš. Novinar iz Temišvara Rajko Kornja za Sputnjik kaže da je javnost u toj zemlji podeljena kao nikada do sada.\n„Pažnja je usmerena prema parlamentu, gde je pokrenuta procedura o izglasavanju nepoverenja Grindeanuu. Tu proceduru pokrenuli su liberali i Savez za spas Rumunije iz redova opozicije, ali su njihove šanse za uspeh minimalne zbog solidne poslaničke većine Socijaldemokrata i njihovih koalicionih partnera“, kaže Kornja.\nNa pitanje da li je sporna uredba bila samo povod ili paravan za proteste kojima bi se zapravo pokušalo svrgavanje Socijaldemokrata sa vlasti Kornja kaže da, iako do pre dva dana to možda nije tako izgledalo, sada je sasvim jasno da su protesti usmereni ka ostavci kabineta premijera Grindeanua.\n3 Februar 2017, 07:15\n„Sada se čak pojavljuju i zahtevi za prevremene parlamentarne izbore, što je zaista nerealno. Sa druge strane, vrlo je interesantna činjenica da protesti koji su zahvatili čitavu Rumuniju nisu iznedrili niti jednog političkog lidera, pa se mnogi pitaju da li iza protesta neko stoji i ko ih usmerava“, napominje Kornja.\nKako kaže, u ovakvim kriznim situacijama, naročito na Balkanu, javljaju se razni scenariji u rumunskim medijima.\n„Od toga da je dokaz spontanosti protesta upravo to što nema niti jednog novog političkog lidera koji je njima izbačen u prvi plan, do toga da je nedostatak nekog ko bi proteste vodio upravo dokaz da tu nešto nije u redu i da je moguće da su umešane i neke tajne službe Rumunije, kao i da su demonstracije usmerili i finansijski pomogli krugovi bliski stranim nevladinim organizacijama. Sve to je, međutim, teško potvrditi i dokazati“, objašnjava Kornja.\nOn dodaje da je jasno da protesti idu naruku opoziciji i rumunskom predsedniku Klausu Johanisu, koji je zdušno podržao demonstrante.\n1 Februar 2017, 23:05\n„Međutim, rumunska opozicija je u ovom trenutku desetkovana i daleko od toga da je ujedinjena. Problem je i u tome što tako razjedinjena opozicija, ali i sam predsednik, vuku proteste svako na svoju stranu“, napominje Kornja.\nPrema njegovim rečima, strah od eskalacije protesta i sukoba je sve veći, a kriza je daleko od jenjavanja i nalaženja jednostavnog rešenja, pa u narednim danima ostaje da se vidi kako će se situacija dalje odvijati. Glasanje o poverenju rumunskog vladi po svoj prilici održaće se u sredu.


IMAJU NAVIKU DA SVE OSPORAVAJU Dodik: Bošnjaci generišu krizu na nivou BiH | Srpskainfo\nLider SNSD Milorad Dodik izjavio je danas u Banjaluci da BiH nema budućnosti jer predstavnici bošnjačkog naroda uporno generišu krizu na nivou zajedničkih institucija, prije svega jer imaju naviku da sve osporavaju, a posebno imenovanja kadrova.\nRazočarani smo činjenicom da nije ispoštovan dogovor postignut u Istočnom Sarajevu. Vjerujemo da ćemo to uspjeti završiti u narednoj sedmici – rekao je Dodik novinarima nakon sjednice Izvršnog komiteta SNSD.\nZbog nepoštovanja dogovora, čak i onih koji su postignuti uz posredovanje međunarodnih faktora, on je ocijenio da je politička situacija na nivou BiH teška i složena, te da pitanje imenovanja nije zanemarljivo jer se politika i svodi na to ko će je sprovoditi.\n– Ako Republika Srpska ima pravo da ima direktora Agencije za istrage i zaštitu i Regulatorne agencije za komunikacije BiH, ako je činjenica da je prethodnom rukovodstvu prošao mandat i da se ništa ne krši mimo zakona, da nakon godinu dana isteka mandata nemamo postavljene Srbe na tim mjestima – to je pitanje od nacionalnog interesa, ne samo političko – istakao je Dodik.\nOn je naglasio da je imenovanje pitanje ravnopravnosti, vidljivosti srpskog kadra, a ne samo uhljebljenja, ali da je jasno da postoji svjesna namjera da se napravi opstrukcija i zadrži imenovanje Srba na tim pozicijama.\nDodik je naglasio da SNSD nije osporavao nikakva imenovanja, ali da u ovakvoj situaciji može da počne uslovljavati sa eventualnim imenovanjem kadra SDA na mjesto ministra bezbjednosti BiH.\n– U BiH je sistem postavljen tako da su tri konstitutivna naroda jednakopravno zastupljeni. Mi tamo nismo zastupljeni i to je problem. Osporavali su nam izbor Savjeta ministara gotovo godinu dana, osporavaju dodatnih godinu dana ovo i nemamo povjerenja u to sve, ali moramo da nastavimo da vršimo pritisak da se dođe do tih imenovanja koristeći razne prilike – naglasio je Dodik.\nOn je podsjetio da je dogovor bio i imenovanje hrvatskog kadra na dva mjesta, dok su Bošnjaci svoja imenovanja završili.\n– Kada je počela sjednica Savjeta ministara Bošnjaci su rekli glasaćemo za SNSD ali nećemo glasati za Hrvate, a onda Hrvati kažu nema dnevnog reda. Ko je nastradao? Imenovanja za srpske pozicije. Prema tome, to su takve igre, mi nismo osporavali nikakva imenovanja i smatramo da treba da se ostane u poziciji da ono što pripada jednoj nacionalnoj strukturi da legitimni politički predstavnici to predlože i da se to prihvati – rekao je Dodik.\nPrema njegovim riječima, da se ne drže tog principa, a bez kojeg je nemoguće doći do imenovanja, nikada ne bi prihvatili imenovanje Bisere Turković za ministra spoljnih poslova BiH, jer je poznata njena prošlost.\nDodik je ponovio da se pola izbornog mandata koji su dobili nisu uspjeli maknuti dalje od popunjavanja Savjeta ministara.\n– Nisu urađene mjere koje su korisne za Republiku Srpsku. Mi u BiH ne uspijevamo da dobijemo mjere koje bi mogle pomoći u ovim teškim prilikama Srpskoj – rekao je Dodik.\nOn je naveo da Izvršni komitet SNSD ne prihvata da se segmentirano rješavaju problemi na nivou BiH, posredstvom izmjena i dopuna zakona o Visokom i sudskom tužilačkom savjetu (VSTS), o javnim nabakama i o sukobu interesa.\n– Smatramo da treba cjelovito pitanje da se rješava, a ne da se to vrši nekim kozmetičkim promjenama koje ne rješavaju suštinu – rekao je Dodik i dodao da su spremni da sa partnerima učestvuju u izradi novih zakona, ali da će i sami predložiti zakone o VSTS, javnim nabakama i sukobu interesa.\nOn je naveo da BiH nema ustavne nadležnosti za ove segmente, a posebno ne o VSTS, jer je pravosuđe definisano kao isključiva nadležnost entiteta.\n– Nema nijedne nadležnosti u Ustavu BiH predviđene za BiH što se tiče pravosuđa. Kretaćemo se u okviru takvih opredjeljenja poštujući izričito Ustav i Dejtonski mirovni sporazum – istakao je Dodik.\nOn je zaključio da je Izvršni komitet SNSD konstatovao da su institucije Republike Srpske stabilne i da izvršavaju zakonom predviđene obaveze.\nPad bruto domaćeg proizvoda 3,3 odsto\nPredsjednik SNSD Milorad Dodik rekao je danas da je bruto domaći proizvod (BDP) u Republici Srpskoj od 1. januara do 30. juna pao za 3,3 odsto i poručio da je ekonomska situacija održiva, iako složena, te da su mjere koje je Vlada ranije preduzela dale rezultate.\nDodik je napomenuo da je Republika Srpska planirala povećanje BDP-a od 2,5 odsto u ovoj godini, te da pad uzrokuje bitne poremećaje u ekonomiji.\n– Industrijska proizvodnja je pala za 6,8 odsto za prvih šest mjeseci, dok je spoljnotrgovinska razmjena Republike Srpske od januara do maja manja za 12,3 odsto. Manji su i uvoz i izvoz, a pokrivenost uvoza izvozom je na nivou od 75 odsto – rekao je Dodik na konferenciji za novinare u Banjaluci nakon sjednice Izvršnog komiteta SNSD.\nPrema Dodikovim riječima, Srpska je uspjela da sačuva prosječnu isplaćenu platu u maju na 950 KM.\n– Danas smo isplatili penzije za koje je bilo potrebno ukupno 96 miliona KM i ta penzija ima elemente povećanja u odnosu na prošlu godinu – poručio je Dodik.\nOn je naglasio da Srpska ostaje stabilna što se tiče ukupnog duga, koji iznosi 5,4 milijarde KM ili 47,3 odsto BDP, dok javni dug iznosi 4,3 milijarde KM ili 37,3 odsto BDP.\n– Vlada Srpske je kreirajući određene politike održala finansiranje i likvidnost budžeta koja je sada osigurana i mi nemamo problema sa budžetom i nećemo ga imati ni u narednih nekoliko mjeseci ukoliko situacija ne bude dramatično drugačija – naglasio je Dodik.\nDodik je poručio da i Republika Srpska, putem kreiranja određenih linija, kao što je bio slučaj sa Kompenzacionim fondom i Garantnim fondom, mora nastaviti da obezbjeđuje sredstva kako bi pomogla određene sektore privrede.\nPrema njegovim riječima, činjenica je da je ugostiteljstvo veoma ugroženo, kao i da prerađivačka industrija bilježi pad, što govori o tome da je potrebno kroz budžet rješavati i goruće probleme tih sektora djelatnosti.\n– Neće biti moguće pokriti sve gubitke, ali moramo doprinijeti da se održe radna mjesta – rekao je Dodik i dodao da je u proteklim mjesecima pandemije virusa korona u Srpskoj bez posla ostalo oko 4.000 radnika.\nPolitika Izvršni komitet SNSDMilorad Dodik


Radulj: Uložićemo žalbu Višem privrednom sudu\n03.08.2013. / 13:52\nBANJALUKA, Pravobranilaštvo Republike Srpske uložiće žalbu na rješenje Okružnog privrednog suda u Trebinju kojim se odbija prigovor Pravobranilaštva da ranije presuđeni iznos od oko 305.000 KM na ime odštete za mašine izuzete u ratu iz radionice braće Alijagića, bude tretiran\nOdbijena žalba na dizajn „Samsungovih“ kompjutera\n18.10.2012. / 15:25\nLONDON, Britanski sud odbio je danas „Eplovu“ žalbu na presudu kojom je potvrđena legalnost dizajna tabletnih kompjutera suparničke kompanije „Samsung“, čime bi mogli da budu okončani pravni sporovi između ove dvije firme širom Evrope.\nMilić: Nastavak diskriminacije u Federaciji\n04.10.2012. / 12:32\nBIJELJINA, Direktor Fonda PIO Republike Srpske Mladen Milić najavio je danas da će, zbog nastavka dikriminacije penzionera u Federaciji BiH, biti upućena nova žalba Sudu za ljudska prava u Strazburu.\nFrancuski sud podržao žalbu zaposlenih kompanije “Danon”\n07.07.2012. / 7:45\nPARIZ, Francuski sud je donio juče presudu u korist zaposlenih radnika francuske prehrambene kompanije “Danon” , koji su tužili svog poslodavca zbog uvođenja kompjuterskog programa na engleskom jeziku.\n”Dojče post” neće da vrati milijardu evra\n26.01.2012. / 12:34\nBERLIN, Najveći evropski poštanski koncern ”Dojče post” uložiće žalbu na odluku EU da mora da vrati milijardu evra državne pomoći jer je prekršio antimonopolska pravila.\nOdbačena žalba “Bar flor-a” Kiseljak\n06.01.2012. / 17:27\nSARAJEVO, Regulatorna komisija za električnu energiju u Federaciji BiH /FERK/ obacila je danas kao neosnovanu žalbu firme “Bar flor” Kiseljak podnesenu protiv elektroenergetske saglasnosti koju je 17. juna prošle godine izdalo preduzeće “Elektroprivreda Hrvatske zajednice Herceg Bosne” Mostar, poslovnica “Elektro


Narodna stranka: Da zasija dečji osmeh, a ne trg - Ozonpress :: internet portal\nTag: narodna, prilozi, stranka\nistina 01/12/2020 u 18:57 Odgovorite\nApelujemo da funkcioneri Narodne stranke sva svoja stranacka vozila prodaju i da sredstva uplate za lecenje dece, da sva sredstva koja dobiju od drzave za narednu kampanju, bilborde, stampanje letaka i druge stranacke aktivnosti usmere za lecenje dece, da ubuduce sve devnice i poslanicke plate preusmere na lecenje dece. Kada budete vi ovo uradili onda mozete da nesto da predlazete. Vi i ostale stranke koji isisavate iz budzeta milione evra nemate pravo da uzimate usta ovu jadnu bolesnu decu, jer ste obicni skotovi koji ce sve da urade samo da zarade neki politicki poen. Koliko je dece moglo da se izleci za novac koji je izplacen vasem sefu Jeremicu za putne troskove, dnevnice i plate dok je bio ministar. Koliko je se plata i dnevnica odrekao u korist bolesne dece, imate li obraza da objavite.\ngorislav 02/12/2020 u 00:07 Odgovorite\nPolako sine, polako, ispregni, smiri se, ne brzaj… Jeste najzagajeniji vazduh bas u Cacku, ali udahni malo… Lepo je to sto si se upisao na akademiju mladih lidera i botova, ali tek treba da dodjete do nekih lekcija… Tu ces onda mozda i nauciti da vanparlamentarne stranke nemaju nikakve prihode iz budzeta. A ove milione evra koje pominjes potrazi na drugom mestu, tu su oko tebe svuda, ti bi da udjes u taj krug, ali tesko ce to ici, sva je prilika…


Tribunal traži od Srbije da izruči troje radikala\nBeta 2. avgusta 2016. 17:45\nHaški sud naložio je Srbiji da ispuni obaveze o saradnji s Tribunalom, koje uključuju i izručenje troje radikala optuženih za nepoštovanje suda – Petra Jojića, Jova Ostojića i Vjericu Radetu.\nU odluci Tribunala objavljenoj danas, navodi se da Srbija ne može da se poziva na domaće zakonodavstvo kako bi opravdala nepoštovanje svojih medjunarodnih obaveza.\n„Ako srpsko domaće zakonodavstvo nije u skladu sa medjunarodnim obavezama, ono mora pod hitno da bude izmenjeno tako da garantuje uskladjenost tim obavezama“, navodi se u odluci u kojoj se nalaže Srbiji da ispunjava svoju obavezu u saradnji sa Tribunalom.\nSudsko veće nalazi da „član 29 Statuta, koji je obavezujući za sve zemlje članice UN kao aneks Poglavlja VII Rezolucije Saveta bezbednosti, stvara obavezu za države da saradjuju sa Tribunalom u slučajevima nepoštovanja suda“.\nSudsko veće Tribunala je u odluci navelo da Srbija, nakon obaveštenja od 18. maja da je sudija za prethodni postupak Višeg suda u Beogradu zaključio da prema srpskom Zakonu o saradnji sa Haškim tribunalom nisu ispunjeni uslovi za predaju i hapšenje radikala, nije saopštila kako će ta odluka uticati na njenu obavezu da saradjuje sa Tribunalom.\nTribunal navodi da je u osnovi ovog slučaja pitanje da li je država obavezna da saradjuje sa Tribunalom u svim slučajevima ili samo u onim koji se tiču kršenja medjunarodnog humanitarnog prava.\nTakodje je napomenuto da iako nepoštovanje suda nije utvrdjeno Statutom kao krivično delo, praksa Tribunala „snažno utvrdjuje“ da se njegova nadležnost prostire i na krivična dela nepoštovanja suda, kako se ne bi osujetila njegova uloga.\nSudsko veće takodje primećuje da Srbija u početku nije osporavala nadležnost Tribunala za slučajeve nepoštovanja suda, i da je godinama saradjivala i po pitanja kao što su hapšenje i prebacivanje optuženih u slučaju nepoštovanja suda.\nSudsko veće podseća i da je Srbija obavezna da svake dve nedelje podnese izveštaj o merama preduzetim da osigura da su ispunjene njene obaveze.\n„Zbog gore navedenih razloga, na osnovu pravila 54 Tribunala… sudsko Veće naredjuje Srbiji da ispuni svoje obaveze pod članom 29 Statuta“, navodi se u odluci Suda.\nMinistar spoljnih poslova Srbije Ivica Dačić izjavio je danas da Srbija sigurno neće menjati zakone jer to traži Haški tribunal.\n„Koliko svi znamo zakone donosi Skupština Srbije na predlog Vlade ili poslanika. Koliko mi je poznato Haški tribunal ne može da predloži zakon“, rekao je Dačić.\nOn je dodao da je zakon o jurisdikciji medjunarodno priznat i ratifikovan u Srbiji.\nHaško tužilaštvo je optužilo Vjericu Radetu, Petra Jojića i Jova Ostojića da su vršili pritisak na dvojicu svedoka tužilaštva da svedoče u korist Vojislava Šešelja, nudeći im protivusluge.\nSud je podigao optužnice za nepoštovanje suda protiv troje radikala 5. decembra 2014, a izdao nalog za njihovo hapšenje i predaju 19. januara 2015. Pošto Srbija nije postupila po ovim nalozima za hapšenje, Tribunal je 13. januara 2016. zatražio da podnosi mesečne izveštaje o naporima koje čini da ispuni tu obavezu, a 10. februara 2016. naložilo je da Srbija podnosi izveštaje svake dve nedelje.


Home / Ekologija / Velika volonterska akcija #ŠTANAMTEŠKO\n22. Oktobra 2019. 31. Oktobra 2019. AdminLeave a Comment on Velika volonterska akcija #ŠTANAMTEŠKO\nVeliku volontersku #ŠTANAMTEŠKO akciju 19. oktobra organizovali su Mladi istraživači Srbije u saradnji sa Pokretom gorana Vojvodine, CeGraD-om, Narodnim Parlamentom i upravlјačem zaštićenog prirodnog dobra Klisure reke Gradac, Ekološkim društvom „Gradac“.\nCilj akcije je da se unapredi zaštita prirode i promoviše volonterski rad mladih osoba kao izuzetno važan ne samo u zaštiti prirode već i u ukupnom društvenom razvoju.\nU akciji učestvuvalo je preko 100 volontera iz čitave Srbije koji su radili na uređenju obala reke Gradac, popravljanju kamenih brana koje služe kao prirodna mrestilišta za ribe, uklanjanju ambrozije, prikupljanju otpada, uređenju mesta za kampovanje i postavljanju informativnih tabli.\nAkcija je podržana od strane Ministarstva omladine i sporta, Ministarstva zaštite životne sredine, Ambasade Kralјevine Švedske, Regionalne kancelarije za mlade, Grada Valјeva i kompanije Ikea.\nVolonterima su se na početku Akcije obratili državni sekretar u Ministarstvu omladine i sporta Republike Srbije Darko Stanić i zamenik ambasadora Kraljevine Švedske Joakim Vern koji će sa delagacijom novinara u Valjevo doputovao vozom.\nPutovanje vozom od Beograda do Valjeva osmišljeno je da bi se skrenula pažnja na problem klimatskih promena i promovisanje održivih načina transporta.


Moguća Linija Niš - Hurgada\nSa niškog Aerodroma “Konstantin Veliki” uskoro bi putnici mogli da lete do egipatskog turističkog grada Hurgade, jer je zahtev za ovu liniju već poslat Direktoratu za civilni vazdušni saobraćaj, pišu Južne vesti.\nVelika i neiskorišćena šansa je povezivanja Niša i Hurgade, složili su se egipatski ambasador Amr Alguveilija i gradonačelnik Niša Darko Bulatović, čiji je ambasador bio gost.\nZvanično zahtev je već dostavljen vlastima u Beogradu i očekuju saglasnost Direktorata za civilni vazdušni saobraćaj i nadležnih državnih organa, rekao je Alguveili.\nAmbasador i gradonečelnik smatraju da Hurgada i Niš treba da budu povezani i zbog toga što imaju jedni od drugih šta da nauče, pre svega, u oblasti turizma i predstavljanja turističkih lokaliteta u čemu je Egipat nadaleko poznat. Avio-linija bi, kako su rekli, i unapredila privrednu saradnju Niša i Egipta.\nVW možda ukine 5.000 radnih mesta


Još jedno potkrovlje sa neverovatnim pogledom na okolne krovove ali i na vrh prelepog imanja u Geteburgu...\nZnate već i sami – ljubitelji smo potkrovlja “samo” zato što se u njima nalaze veliki prozori koji nude fantastičan pogled na okolinu. Takav je slučaj i sa ovim novoizgrađenim stanom u kome, kao što ćete i sami videti, nema nepotrebnih kvadratnih metara. Ovde sve funkcioniše besprekorno i to kao neka vrsta otvorenog prostora koji spaja sve standardne prostorije.\nTako sredinu stana čini multi-funkcionalna i jednostavno ukrašena kuhinja sa trpezarijom, koja se zatim gotovo neprimetno nastavlja u prostrani dnevni boravak. Tamni parket, ugradne police i zanimljivo ofarbani zidovi daju poseban šmek upravo ovom delu doma koji ima sasvim dovoljno mesta za sofu, fotelje i TV, pa tako deluje kao krajnje ugodan i prijatan svakodnevni kutak.\nZahvaljujući velikom prozoru, dnevna soba dobija sasvim dovoljno sunčeve svetlosti tokom celog dana a delić te atmosfere “krade” i hodnik koji je opremljen velikom klupom za skladištenje. Stan ima klasične tavanske atribute poput kosih krovova i plafona sa gredama što čitavom ambijentu daje poseban šmek.\nStan se može pohvaliti i prilično velikom spavaćom sobom sa još jednim krovnim prozorom ali i ogromnim bračnim krevetom, zidnim ormarom i manjim radnim kutkom. Verovali ili ne, sve ovo je zaista moguće smestiti u jednu sobu, samo ukoliko imate dovoljno mašte i smisla za organizaciju prostora.\nSličan utisak ostavlja i veliko i sveže renovirano kupatilo sa vanvremenskim bojama kao i nesvakidašnjim izborom materijala. Sive pločice u kombinaciji sa belim zidovima i grafitno-sivim detaljima su doprinele da i ovaj deo doma deluje kao jedno ugodno intimno mesto koje se savršeno uklapa u ostatak ove “tavanske priče”.


Tag / Narkodileri / Vesti online\n"Ekip" piše da je na granici Francuske s Belgijom otkrivena grupa trgovaca drogom, a jedan od njihovih automobila bio je registrovan na lažnog Klemana Tirpena, što je ime i prezime arbitra koji je...\nUhapšeni australijski narko-bos prebačen u KBC Bežanijska kosa\nAustralijski državljanin Tristan Voters, koji je u utorak uhapšen u beogradskom hotelu "Metropol palas" prebačen je u KBC Bežanijska kosa.\nPredsednik Filipina Rodrigo Duterte ponudio je nagradu za hvatanje muslimanskih ekstremista koji stoje iza osujećenog napada.\nUlcinj: Albanski dileri bacili marihuanu iz auta i probili policijsku blokadu\nIz ulcinjske policije tvrde da intenzivno tragaju za osobama koje su juče ujutru u selu Zoganje automobilom probile blokadu granične patrole i izgubile se u noći.\nDileri prilikom hapšenja pokušali da progutaju heorin\nPripadnici policije u Sremskoj Mitrovici uhapsili su dve osobe zbog prodaje droge, koju su prilikom hapšenja pokušali da progutaju kako bi sakrili dokaze, saopšteno je danas.\nUhapšeni: Prodavali drogu u školskom dvorištu\nIsti bivši policajci uhapšeni opet zbog droge\nVodeći se primerom Udruženja "Sveti Sava" iz Lazarevca i građani Kruševca su napravili Fejsbuk stranicu na koju su okačili fotografije i informacije o osobama za koje tvrde da su dileri. Na...\nDileri tuže borce protiv narkomanije zbog narušenog ugleda?!\nOsumnjičeni narkodileri (čija imena se mogu naći na Fejsbuk stranici "Udruženja građana Sveti Sava” iz Lazarevca) pokrenuli su privatne tužbe protiv pomenute organizacije zbog uvreda i...\n11:17 >> 16:01\nB92, Blic 15 komentara\nHapšenje narko-dilera po Srbiji\nPolicija je uhapsila više od 20 ljudi i oduzela nekoliko desetina kilograma heroina. Na čelu te organizovane kriminalne grupe iz Novog Pazara, nalazi se Hikmet Hajrović, čuveni narko-diler....\nSaudijska policija uhapsila je 210 osumnjičenih za šverc droge, u nizu operacija sprovedenih od sredine juna, u kojima su poginula tri pripadnika snaga bezbednosti, saopštilo je danas saudijsko...


10 poznatih ličnosti otkriva kako se nositi sa vrućinom sa stilom\nSložićemo se da ekstremne vremenske prilike nikome ne prijaju. I veoma hladno i velika vrućina stvaraju nelagodu i veliki stilski izazov: kako kreirati pravi stajling koji će nam pomoći da se nosimo sa trenutnom temperaturom. Prema najnovijim meteorološkim prognozama, vrućina će nam zakucati na vrata u narednim danima, stavljajući nas u proces traženja novih stilskih kombinacija koje će nas rashladiti.\nJoš jednom, poznate ličnosti koje su se, između ostalog, istakle i ličnim stilom, nude nam inspiraciju koja nam je potrebna.\nOd Điđi Hadid i Megan Markl do Anđeline Džoli i El Faning, u galeriji otkrijte stilske kombinacije koje slavne ličnosti biraju za vruće dane.


Zvezdini hokejaši kreću u novu sezonu – CZBG portal\nsubota 07.09.2019\t1 komentar na Zvezdini hokejaši kreću u novu sezonu\nSeniori našeg hokejaškog kluba uskoro kreću u novu sezonu.\nNaime, crveno-beli oklopnici su prošle sezone napravili veliki uspeh i osvojili IHL takmičenje nakon što su u seriji sa 2:0 savladali ekipu Triglava iz Kranja. Tim uspehom, pored domaće titule, četa trenera Jovice Rusa ulila je nadu navijačima da će Zvezdini seniori i ove sezone krenuti u pohod na titulu u regionalnom takmičenju, kao i da će u okviru Kontinental Kupa napraviti iskorak nakon što su prošle sezone uspeli da pruže odlične partije i savladaju ekipu Jesenica.\nIpak, ova sezona je dosta vremena bila obavijena velom tajne jer su informacije iz kluba dolazile na kašilicu, a ni ovog trenutka se ne zna apsolutno sve što bi navijači hteli da znaju. Ono što je poznato jeste da već nešto više od tri nedelje naši hokejaši treniraju na suvom, te da će (za sada) trener Jovica Rus moći da računa samo na domaće igrače koji su i prethodne sezone branili boje našeg kluba.\nNaime, tek se čekaju neke odluke unutar kluba koje bi trebale da definišu u kom pravcu će ići seniorska i U19 ekipa, koje se takmiče u regionalnoj IHL ligi, ali je za sada poznato da će prva tri kola, za seniore, biti odložena. Jedna od želja ljudi u klubu je, takođe, da prvom timu priključe što više juniora koji bi tako stekli potrebno iskustvo igranja sa jakim protivnicima. Što se tiče pojačanja, za sada se ništa ne zna, ali ćete biti obavešteni o svemu u nekom narednom periodu kada stvari u samom klubu budu jasnije definisane.\nOno što je važno jeste da igrači marljivo i vredno rade i da će sledeće nedelje dobiti led, pa će tako početi da hvataju zalet i nadoknađuju ono što drugi klubovi (posebno slovenački) već odavno imaju.\nToliko za sada, a nadamo se da ćemo se uskoro vratiti sa novim, boljim i opširnijim vestima kako za seniore, tako i za U19 selekciju.\n12. septembra 2019. u 13:35


Međunarodni filmski festival Dunav film fest u Smederevu odložen za septembar | Boom93\nTreće izdanje Međunarodnog filmskog festivala Dunav film fest, planirano od 14. do 19. avgusta u Smederevu, biće odloženo za septembar 2020. godine usled situacije izazvane epidemijom virusa kovid 19.\nTreće izdanje festivala obeležiće zapažena ostvarenja velikih festivala, nagrađivani i filmovi priznatih reditelja, kao i filmovi mladih autora čije karijere su tek na početku. Ove godine festival je takmičarskog karaktera i žiri festivala činiće relevantni filmski radnici koji će dodeliti nagradu “Dunavska lađa”, za najbolji film u takmičarskoj selekciji. Prošlogodišnji žiri festivala činili su Radivoje Bukvić, Nives Ivanković, Janko Volarić Popović, dok će ovogodišnji žiri biti naknadno objavljen.\nDa podsetimo, nagrada za najbolji film “Dunavska lađa” na drugom izdanju Dunav film festa 2018. godine pripala je mađarskom filmu “Ruben Brandt, Кolekcionar” reditelja, scenariste i producenta Milorada Кrstića. Pored Кrstića, nagradeni su i Кornelije Porumboiu za rumunski film “Zviždači”, Maja Todorović i Ana Marija Roši osvojile su Nagradu za najbolji scenario za domaće filmsko ostvarenje “Ajvar”, dok je glumica Helena Zengel dobila Nagradu za najbolje glumačko ostvarenje, za ulogu Beni u nemačkom filmskom ostvarenju ”Izvan sistema”.\nOznakeDunav film fest Međunarodni filmski festival Smederevo\nPrvi put od početka pandemije bez pozitivnih na Kovid u Braničevskom okrugu


Press Online :: Pozorište :: Počelo je mikročipovanje ljudi, evo i zašto\nČipovi za VIP posetioce opremljeni su NFC tehnologijom, koja omogućava bežični prenos podataka na malim razdaljinama. Inače se, između ostalog, nalazi u pametnim telefonima.\nZahvat prilikom kojeg će mikročip biti ubačen pod kožu, između palca i kažiprsta, ne bi trebalo da boli više od pirsinga ili vađenja krvi.\nPre usađivanja, u mikročipove će biti uskladišteni podaci o trodnevnim ulaznicama za Pause Fest, koji bi trebalo da bude održan u februaru sledeće godine.\nČipovi su programirani tako da mogu da otključaju vrata objekata u koje su smešteni volonteri, teretane i radna mesta, ali i kao karte za javni prevoz.\nU sledeća četiri meseca, volonteri će ih koristiti za svakodnevno obavljanje spomenutih aktivnosti. Zatim će tokom festivala podeliti stečena iskustva u okviru panel diskusije koju će moderisati Kajla Hefernan.\nHefernan, koja trenutno piše doktorski rad na temu primene ugradive tehnologije, ima već dva čipa u ruci: jedan kojim otvara vrata svoje kuće, i drugi kojim ulazi u kancelariju, piše Next Web.


Suočavanje Francuske sa zločinima: Otvaranje tajnih arhiva rata u Alžiru - Vesti - Nedeljnik Vreme\nMračna slika francuske istorije: Masakr u Parizu, 17. oktobar 1961.\n26. 12. 2021. / 10.04\nSuočavanje Francuske sa zločinima: Otvaranje tajnih arhiva rata u Alžiru\nTokom sedmogodišnjeg rata za nezavisnost, od 1954. do 1961, francuska vojska je ubila preko 100.000 pripadnika alžirskih boraca za nezavisnost. Stradalo je oko 10.000 francuskih vojnika i na hiljade civila na obe strane. Masakr Alžiraca u Parizu koji su se bunili protiv policijskog časa u oktobru 1961. je okarakterisan kao „najnasilnija savremena državna represija ikada primenjena protiv uličnih demonstracija u Zapadnoj Evropi“. Policijski i sudski arhivi o tim događajima, koji su se u Francuskoj prećutkivali i bili cenzurisani, sada su otvoreni\nFrancuska je u četvrtak, 23. decembra, otvorila sudske i policijske arhive rata u Alžiru koji se vodio od 1. novembra 1954. do 31. decembra 1961. Uredbom ministarke kulture Rozelin Bašelo omogućeno je pretraživanje krivičnih dela počinjenih u alžirskom ratu. Ove arhive do sada nisu bile dostupne, za njihovo proučavanje bilo je potrebno specijalno odobrenje.\nAlžir je bio pod francuskom vlašću 132 godine. Krajem oktobra 1954. frakcija mladih alžirskih muslimana osnovala je gerilsku organizaciju Front nacionalnog oslobođenja koji je pokrenuo nekoliko krvavih ustanaka.\nJugoslavija je u to vreme priznala alžirsku privremenu ustaničku vladu i zastupala interese Alžira u Ujedinjenim nacijama, suprotstavljajući se francuskom stavu da se radi o ustanku "malobrojne ekstremističke grupe“. Beograd je naglašavao masovnost alžirske pobune, slao odeću i hranu alžirskim izbeglicama u Tunisu i Maroku, pružao im materijalnu pomoć i alžirski Front nacionalnog oslobođenja tajno snabdevao oružjem. Teško ranjeni alžirski vojnici lečeni su u jugoslovenskim bolnicama.\nTo je pogoršalo odnose Tita i generala Šarla De Gola, ali je učvrstilo položaj Jugoslavije među zemljama Trećeg sveta. Jedan od jugoslovenskih ljudi za vezu sa alžirskim ustanicima bio je novinar Zdravko Pečar (koji će kasnije kao ambasador sa suprugom Vedom Zagorac biti zaslužan za osnivanje Muzeja afričke umetnosti u Beogradu).\nFrancuska je u Alžir poslala 500.000 vojnika da slomi ustanak, a šef francuskih padobranaca general Žak Masu je dobio izvanredna ovlašćenja da uništi Front nacionalnog oslobođenja koji se do kraja 1957. povukao u ruralna područja. Međutim, u maju 1958. je počela nova kriza kada su Alžirci u Evropi pokrenuli masovne demonstracije pozivajući na integraciju Alžira sa Francuskom.\nDe Gol je nekoliko dana nakon povratka na vlast posetio Alžir, gde su ga evropski Alžirci srdačno dočekali, ali on nije delio njihov entuzijazam za integraciju Alžira. Umesto toga je 1959. izjavio da Alžirci imaju pravo da sami određuju svoju budućnost. Godine 1961. pokrenuti su mirovni pregovori između Francuske i privremene vlade Republike Alžir predvođene Frontom nacionalnog oslobođenja.\nSledećeg meseca grupa pukovnika je stvorila Tajnu armijsku organizaciju (Organisation armée secrète OAS) koja je nameravala da spreči De Gola da Alžiru da nezavisnost. Mirovni sporazum je ipak potpisan 16. marta 1962. u Evijan-le-Benu u Francuskoj. Alžiru je obećana nezavisnost, a Evropljani su mogli da se vrate u svoje matične zemlje, ostanu kao stranci u Alžiru ili da uzmu alžirsko državljanstvo.\nNa referendumu 1. jula 1962. Alžirci su velikom većinom odobrili sporazum, a većina od milion Evropljana je otišla iz Alžira.\nU sedmogodišnjem ratu za nezavisnost ubijeno je više od 100.000 muslimanskih i 10.000 francuskih vojnika, stradalo na hiljade muslimanskih civila i na stotine evropskih kolonista.\nPri kraju rata u Alžiru u Parizu su 17. oktobra 1961. nasilno ugušene demonstracije "francuskih muslimana iz Alžira“ protiv policijskog časa koji im je uveo prefekt pariske policije Moris Papon. Te noći i narednih dana policajci su Alžirce u Parizu tukli, ubijali i bacali u Senu.\nBritanski istoričari Džim Haus i Nil Mekmaster su te događaje okarakterisali kao "najnasilniju savremenu državnu represiju ikada primenjenu protiv uličnih demonstracija u Zapadnoj Evropi“.\nFrancuski političari i policija su prikrivali istinu o tom "masakru“, ta tema je u medijima bila cenzurisana. Nakon što je parisko tužilaštvo 12. februara 1999. taj događaj okarakterisalo kao "masakr“, svedoci tragedije, porodice žrtava, udruženja i istoričari traže da Francuska prizna da je počinjen "rasistički” i državni "zločin”.\nU septembru 2018. predsednik Emanuel Makron je priznao da je za nestanak matematičara i komunističkog aktiviste Morisa Odina 1957. godine u Alžiru bila odgovorna francuska vojska i otvorio arhive o ovoj aferi, koja predstavlja jednu od najmračnijih stranica u istoriji Francuske. Potom je obećao da će «petnaest godina pre roka» otvoriti arhive koji će pomoći istoričarima da rasvetle sive zone francuske kampanje u Alžiru.\nSaopštenje o otvaranju arhiva je izdato dva dana nakon posete francuskog ministra spoljnih poslova Žan-Iva Le Drijana Alžiru radi poboljšanja odnosa dve zemlje koji su se u poslednje vreme bili pogoršali.\nM.M./France 24/AP/Reuters/Novi plamen


Učesnici komemoracije za žrtve "Oluje" u Sremskoj Rači, ilustrativna fotografija\nZašto se ruska „meka moć“ u Srbiji tako dobro prima? Da li igra Kremlja na kartu slovenskog identiteta, istorije i religije preti da odnese prevagu u glavama i srcima mladih u Srbiji nad investicijama i donacijama Evropske unije, koje se mere milionima evra? Zašto Brisel nema koherentniji narativ o Balkanu i Evropskoj uniji? Preti li Evropskoj uniji opasnost da zbog bavljenja krizom u sopstvenom dvorištu izgubi podršku i uticaj u regionu Zapadnog Balkana, koji je ostavila na „autopilotu“? O ovim i drugim temama za Radio Slobodna Evropa (RSE) govori Jaroslaw Wisniewski, gostujući profesor na Londonskoj školi ekonomije i političkih nauka.\nRuska politika gasovoda: Propali "Južni tok"\nWisniewski: Rekao bih da je uglavnom zato zainteresovana. Region će biti naredni pravac širenja Evropske unije, bez obzira kada se to dogodi. To je prvi razlog. Drugi razlog interesa za region vidim u povratku Rusije na staru politiku gasovoda, u kojoj je bila veoma uspešna do euromajdana i izbijanja krize u Ukrajini. Aktivnosti Moskve pre tih kriznih događaja bile su sprovođene preko energetike: Rusija je koristila razna sredstva da ostvari svoje ciljeve, a glavni je bio prodaja gasa po pravilima i cenama koje je sama određivala. Sa otopljavanjem odnosa između Moskve i Ankare mislim da bismo na Balkanu mogli videti povratak te stare ruske politike gasovoda, politike koju smo imali pre nekoliko godina, u vreme debate o suprotstavljenim gasovodima „Južni tok“ i Nabuko.\nZapostavljanje Zapadnog Balkana: Zastava EU\nWisniewski: Da, uprkos nedostatku bilo kakve opipljive, merljive, sadržine iza ruske propagande. Ona se bavi uglavnom politikom identiteta. To smo videli u Velikoj Britaniji u pripremi referenduma o izlasku iz EU, s tim se suočavaju i Sjedinjene Države u Trampovoj predizbornoj kampanji – ciljanje na emocije, na doživljaj identiteta - i čini se da to deluje, iako je iracionalno. Upravo to i Rusija sada u regionu radi.


Beogradski džez festival pružio "Jazzistance" - MediaSfera\nFoto> Stanislav Milojković\nUprkos dobro poznatim otežavajućim okolnostima koje zbog pandemije vladaju u čitavom svetu već mesecima, 36. „Beogradski džez festival“ i ove godine održan je sa uspehom. Uz učešće internacionalih muzičara i pred publikom, od 16. do 21. decembra, koncerti su održani u organizaciji i produkciji Doma omladine Beograda.\nMeđu malobrojnim evropskim i srpskim džez festivalima koji su tokom 2020. godine održani uživo pred publikom bilo je i 36. izdanje „Beogradskog džez festivala“, po čemu će posebnim slovima ostati zabeleženo u istoriji manifestacije.\nNENAD VASILIC BAS & STRINGS\nOvogodišnji slogan „Jazzistance“ naglasio je istrajnost i otpornost džez muzike kroz istoriju, manifestovanu i tokom pandemije, ali i jasno ukazivao na jednu od najčešće pominjanih reči ove godine: neophodnu fizičku distancu, na koju nismo smeli da zaboravimo ni dok uživamo u džezu tokom festivala.\nOdgovornost je bila velika i nije neskromno reći da je samo održavanje festival bilo pravi organizacioni podvig. Već je otežano bilo oblikovanje umetničke selekcije, a potom i operativno izvođenje samih koncerata.\nJOVAN MALJOKOVIC SEKSTET\nBriga o zdravstvenoj bezbednostifoto Stanislav Milojkovic\nBriga o zdravstvenoj bezbednosti svih učesnika i publike bila je glavni prioritet, realizacija programa zahtevala je nove procedure i postupke, a cilj – sigurno okruženje u kome je moguće realizovati kvalitetna muzička dešavanja uživo – postignut uz razumevanje i na zadovoljstvo svih: učesnika, publike i članova tima.\nNa sve vanredne zadatke uspešno je odgovoreno, uz očuvanje već stečenog visokog umetničkog nivoa i oblika manifestacije.\nLAZAR TOSIC KVINTET\n„Beogradski džez festival“ prepoznat je kao vrhunski evropski umetnički događaj i vodeća regionalna džez manifestacija, što je potvrdio i u ovom, manjem formatu, predstavivši raznovrsne tokove tradicionalnog i savremenog džeza u izvođenju legendi žanra, autentičnih stvaralaca na vrhuncu karijere, kao i umetnika koji tek stupaju na globalnu scenu, iz zemlje i inostranstva.\nFestival je po tradiciji otvoren u Velikoj sali Doma omladine Beograda jednom originalnom produkcijom. Naš istaknuti basista i kompozitor Nenad Vasilić premijerno je u Srbiji izveo muziku iz bogatog opusa nadahnutog srpskim folklorom u aranžmanima za gudački kvartet, uz podršku domaćeg sastava „Wonder Strings„, kao i dugogodišnjih muzičkih partnera Marka Živadinovića (harmonika) i Austrijanca Romeda Hopfgartnera (sopran saksofon).\nNajveće interesovanje očekivano je izazvala prva koncertna saradnja dvojice muzičkih velikana sa prostora bivše Jugoslavije, gitariste Vlatka Stefanovskog i pijaniste Matije Dedića.\nTo je bio i jedini program koji je održan u Kombank dvorani, a umetnici su publici predstavili mešavinu autorskih numera i upečatljivih obrada, popularan repertoar sa odgovarajućom merom vrhunskog artizma.\nPoslastica za ljubitelje savremenog džeza\nDžez sladokuscima su veliko zadovoljstvo doneli novi susreti sa predstavnicima savremenog evropskog džeza: Ulrih Dreksler i „Liminal Zone: Azure“ (Austrija) i „Filipo Vinjato trio“ (Italija/Francuska/Mađarska).\nIskusni klarinetista i saksofonista Dreksler, jedan od najcenjenijih evropskih džez umetnika današnjice, predvodio je kvartet „Azure“ na polju visokostilizovane fuzije džeza, popa i elektronske muzike.\nMladi trombonista Vinjato izrasta u pravog naslednika Đanluke Petrele, u muzici spojivši introspektivno i ekspresivno, romantične slike i disonatne pasaže, strogi rukopis i izdašnu improvizaciju.\nNi Dreksler ni Vinjato u obraćanjima na koncertima nisu sakrili oduševljenje činjenicom da nastupaju pred publikom u Beogradu, retkom privilegijom umetnika tokom kovid pandemije.\nDomaći izvođači u programu Legende srpskog džeza\nI izbor domaćih učesnika odlikovao je spoj mladosti i iskustva. Inspirisani upravo objavljenom monografijom Beogradski džez festival: 1971-2020. u programu Legende srpskog džeza ponudili smo i njen zvučni aspekt.\nVLADA MARICIC KVARTET\nLazar Tošić, Vlada Maričić i Jovan Maljoković, sa svojim sastavima, Miloš Krstić (solo), kao i gosti Nenad Jelić, Branko Marković i Nenad Petrović evocirali su uspomene na slavnu prošlost festivala – samo učesnici ovog programa nastupili su na manifestaciji preko sedamdeset puta.\nS druge strane zavirili smo u svetlu budućnost, slušajući intrigantne koncerte koje su priredili Ivan Radivojević kvartet i „Gorica & The Grooveheadz„. Tek okončavši školovanje na džez odseku FMU u Beogradu, i još uvek bez objavljenog albuma, i trubač Ivan Radivojević i vokalistkinja Gorica Šutić već prikazuju vanserijski izvođački i autorski talenat na tragu savremenih tendencija, najavljujući dalje jačanje pozicije srpskog džeza na globalnoj sceni.\nIVAN RADIVOJEVIC KVARTET\nPokrovitelji Beogradskog džez festivala tradicionalno su Grad Beograd – Gradska uprava –Sekretarijat za kulturu i Ministarstvo kulture i informisanja Republike Srbije. Festival su podržali Italijanski institut za kulturu i Austrijski kulturni forum, Turistička organizacija Beograda, Turistička organizacija Srbije, FMU i „Alma Quattro“.\nPripreme za obeležavanje 50. godišnjice od osnivanja Beogradskog džez festivala uveliko su počele.\nTagoviBeogradski džez festival Jazzistance


Pošalji komentar - VEOMA VAŽAN SASTANAK: Vučić sledeće nedelje u Turskoj sa Erdoganom | Novosti.rs\nPREDSEDNIK Republike Srbije Aleksandar Vučić obišao je rekonstruisani Atletski stadion u Kraljevu i prisustvovao otvaranju fabrike "Leoni".\nSrbiju i Tursku veze iskreno prijateljstvo\nPrilika da se ojaca saradnja i unaprede odnosi dve zemlje\nNa podrsku Erdogana mozemo racunati u svakom pogledu i to nam mnogo znaci\nVažan sastanak dva državnika koji će doneti benefite srpskom i turskom narodu!\nNadamo se da ce Turska ostati neutralna i da se u vezi sa KiM nece mesati! Bar se mi tome nadamo\nTurska i Srbija stalno unapredjuju odnose saradnje,u kriznim situacijama smo tu jedni za druge i to ne vredi narusavati zbog Albanaca i njihovih pritisaka\nSta god drugi pricali,Srbija je za ocuvanje mira u regionu, zato mnogi svetski zvanicnici upucuju pohvale na nas racun i cene nase napore da se zapadni Balkan usmeri ka saradnji i zajednickim projektima\nIskreni i verni prijatelji.\nPrijatelji pre svega.Važan sastanak.\nVažan i značajan sastanak sa prijateljem.\nSrbija i Turska zaista rade savršeno za našu državu i njene građane. Srbija se cela razvija i gradi, nijedan predsednik do sada ovoliko nije radio za našu državu i njene građane. Angela merkel je uvek dobro došla u Srbiju.\nSrbija i Turska su strateški vazni partneri i saradnja je postala sve Veca poslednjih godina\nAleksandar Vučić Turska Angela Merkel Redžep Tajip Erdogan\nPREDSEDNIK Srbije Aleksandar Vučić oglasio se na godišnjicu terorističkog napada u Americi.\nCRNOGORSKI predsednik Milo Đukanović intervju za zagrebački "Jutarnji list" uoči posete Hrvatskoj iskoristio je da još jednom, na najprizemniji način, napadne Srbiju, SPC i predsednika Aleksandra Vučića.\nNA svečanosti ispred Doma Narodne skupštine danas su najmlađi oficiri Vojske Srbije promovisani u svoje prve činove.\nBESMISLENI i ostrašćeni napadi predsednika Crne Gore Mila Đukanovića na predsednika Aleksandra Vučića nisu ništa drugo do pokušaj da na lažima zasnovanoj retorici nekog prošlog veka i nekih prošlih ljudi pokuša da prikrije svoje političke promašaje, te izazove osećaj tobožnje ugroženosti, a sebe proglasi i predstavi kao spasioca, kaže ministar spoljnih poslova Nikola Selaković.\nOGOLJENA propaganda kojom se služi preletačica Marinka Tepić, ali i dugi uposlenici Dragana Đilasa, ne "pije vodu" kod građana Republike Srbije - izjavila je Nevena Đurić, narodna poslanica.


Kako odabrati savršen Bidermajer – Buketi s ljubavlju\nKako se uskoro bliži sezona venčanja neophodno je da se posvetimo budućim mladama. Poznato je da je nezaobilazni deo svakog venčanja bidermajer, a jedan od težih zadata za dame jeste odabir čarobnog buketića.\nDanas je rasprostranjeno verovanje da kada po izlasku sa ceremonije venčanja mlada “nasumice” baci bidermajer neudatim devojkama, ona koja ga uhvati biće sledeća koja će se udati. Zbog toga, buketić cveća na dan venčanja ima veliku važnost i bitno je da sa njim “ne omanete”.\nKlasičan bidermajer je kod nas još aktuelan, ali savremeni dizajn podrazumeva i traganje za nečim novim. U svetu su moderni: izduženi, kaskadni venčani buketi, ali i oni koji se nose kao torbica preko ruke, “retro” buketi sa zelenilom, ukrašeni raznim biserima i čipkanim tračicama, buketi koji podsećaju na tek ubrano poljsko cveće (etno varijanta) ili minimalistički koji se sastoje samo od jednog cveta. Međutim, ukusi su različiti i na vama je da se opredelite za opciju koja, pre svega, ide uz vaš kompletan izgled.